#521 Hakikat Sebenar Imam Mahdi

Kajian Al-Fitan Wa Al-Malahim
Tiupan Angin Yang Mencabut Nyawa Orang Beriman

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 4)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 3)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Api yang Menghimpunkan Manusia

RM
6.00
Tambah Troli

Kajian Al-Fitan Wa Al-Malahim
[Ebook] Peristiwa Tiga Khusuf (Terbenamnya Bumi)

RM
6.00
Tambah Troli

Kajian Al-Fitan Wa Al-Malahim
[Ebook] Imam Mahdi Menurut Pandangan Ahli Sunnah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
[Ebook]Al-Dukhan (Asap Kabus)
Rated
5.00
 out of 5

RM
6.00
Tambah Troli
Soalan
Assalamualaikum ustaz. Boleh jelaskan berkenaan hakikat sebenar Imam Mahdi menurut pandangan Ahli Sunnah? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Antara tanda-tanda besar kedatangan Hari Kiamat adalah munculnya Imam Mahdi. Disebut bahawa pada akhir zaman, akan keluar seorang lelaki dari kalangan Ahlul Bait, di mana Allah akan mengukuhkan agama Islam dengannya. Dia akan menjadi pemimpin selama tujuh tahun. Bumi akan dipenuhi dengan keadilan. Seluruh umat akan merasa kenikmatan pada zamannya dengan kenikmatan yang belum dirasakan sebelumnya. Bumi mengeluarkan pelbagai tumbuhan, langit menurunkan hujan dan harta dilimpah-ruahkan tanpa batas.
[1]
Nama dan Kelahiran al-Mahdi
Menurut Ibn Kathir, nama beliau ialah Muhammad bin Abdillah al-‘Alawi al-Fathimi al-Hasani.
[2]
 Hal ini sepertimana disebut dalam sebuah hadith daripada Abdullah bin Mas’ud R.A bahawa Rasulullah SAW bersabda:
لاَ تَذْهَبُ الدُّنْيَا حَتَّى يَمْلِكَ الْعَرَبَ رَجُلٌ مِنْ أَهْلِ بَيْتِي يُوَاطِئُ اسْمُهُ اسْمِي
Maksudnya
: “Dunia tidak akan berlalu pergi sehinggalah bangsa Arab akan dikuasai oleh seorang lelaki dari kalangan ahli baitku yang namanya bersamaan dengan namaku.”
[3]
Al-Munawi berkata: Di dalam hadith ini, terdapat penolakan terhadap golongan Rafidhah. Padanya bangkangan yang keras terhadap pendapat golongan Rafidhah bahawa Mahdi ialah Imam Abu al-Qasim Muhammad al-Hujjah Ibn al-Imam Abi Muhammad al-Hasan al-Khalis, bahawa ia adalah Mahdi yang dinanti. Ini kerana, jika sekiranya namanya bersamaan, tetapi nama ayahnya tidak serupa dengan nama ayah Nabi.
[4]
Al-Mubarakfuri menukilkan bahawa al-Tibi berkata: “Tidak disebut
al-‘ajam
 (selain Arab) sedangkan mereka juga dimaksudkan (dalam hadith ini) adalah kerana apabila bangsa Arab memerintah dan bersatu padu, maka mereka akan menguasai seluruh umat.” Menurut al-Qari pula: “Boleh jadi, disebut bangsa Arab sahaja disebabkan penguasaan dan dominasi mereka pada zaman tersebut, atau kerana kemuliaan mereka, atau kerana dalam bentuk lafaz berpada di mana sebenarnya ia juga bermaksud bangsa Arab dan selain Arab.”
[5]
Berkenaan tempat kelahiran al-Mahdi, para ulama’ khilaf kepada beberapa pendapat. Dalam kitab al-Tazkirah, al-Imam al-Qurthubi menyebut bahawa kelahiran Imam al-Mahdi adalah di negara Maghrib. Sebahagian pula berkata bahawa al-Mahdi dilahirkan di Andalus.
Adapun pendapat yang paling tepat dan sahih ialah pendapat yang diriwayatkan dari Abu Nu’aim dari Hammad dari Ali bin Abi Thalib R.A bahawa
al-Mahdi dilahirkan di Madinah
.
[6]
Sifat Keperibadian al-Mahdi
Antara sifat-sifat keperibadian al-Imam al-Mahdi AS adalah seperti berikut:
Beliau merupakan seorang anak Adam.
Dahinya luas dan hidungnya mancung.
Kedua-dua matanya bercelak.
Wajahnya bercahaya seakan-akan beliau adalah bintang yang menyinar.
Di bahagian bahunya ada tanda seperti yang terdapat pada Rasulullah SAW.
Warna kulitnya adalah warna orang Arab dan tubuh badannya seperti tubuh orang Israel.
Umurnya 40 tahun dan dalam sebahagian riwayat 30 hingga 40 tahun.
Akhlak beliau menyerupai akhlak Nabi SAW.
[7]
Menurut Abu Nu’aim pula, antara ciri-ciri yang terdapat pada diri al-Imam al-Mahdi adalah:
Di bahagian bahunya ada tanda yang sama pada bahu Nabi SAW.
Beliau akan berkumpul bersama Nabi Isa A.S dan Nabi Isa akan bersolat di belakangnya.
Penduduk bumi akan merasa cukup pada zaman kekuasaannya dan banyaknya keberkatan dari bumi akan keluar.
Beliau akan menanam satu batang kayu di atas tanah yang kering lalu ia akan menjadi hijau dan berdaun.
[8]
Waktu Kemunculan al-Mahdi
Dalam kitab
al-Fitan wa al-Malahim
, Ibn Kathir berkata: Aku mengira bahawa keluarnya al-Mahdi berlaku sebelum turunnya Nabi Isa AS. Ini berdasarkan sebuah hadis yang diriwayatkan oleh Jabir bin Abdillah R.A beliau berkata: Rasulullah SAW bersabda:
فَيَنْزِلُ عِيسَى ابْنُ مَرْيَمَ صلى الله عليه وسلم فَيَقُولُ أَمِيرُهُمْ تَعَالَ صَلِّ لَنَا . فَيَقُولُ لاَ . إِنَّ بَعْضَكُمْ عَلَى بَعْضٍ أُمَرَاءُ . تَكْرِمَةَ اللَّهِ هَذِهِ الأُمَّةَ
Maksudnya
: “Isa bin Maryam SAW turun, lalu pemimpin mereka (al-Mahdi) berkata: ‘Marilah, solatlah mengimami kami.’ Lalu Isa berkata: ‘Tidak, sesungguhnya sebahagian kamu menjadi pemimpin atas sebahagian yang lain, sebagai kemuliaan yang Allah berikan kepada umat ini.”
[9]
Syeikh al-‘Azim Abadi berkata: Pada hadis-hadis ini, telah datang riwayat dalam Sahih al-Bukhari dan Muslim yang menunjukkan dua perkara:
Pertama
: Bahawa ketika turunnya Isa AS dari langit, maka orang yang memerintah urusan umat Islam ketika itu adalah seorang lelaki dari kalangan mereka.
Kedua:
 Beliau hadir memimpin mereka untuk solat dan mengimami solat kepada seluruh umat Islam. Ini adalah permintaan daripada Nabi Isa AS ketika turunnya untuk menjadi imam solat, lalu ditunjuk kepada lelaki ini kerana kesesuaiannya. Sekalipun tidak dinyatakan dengan jelas lafaz al-Mahdi, tetapi ia menunjukkan sifat lelaki soleh yang menjadi imam bagi umat Islam ketika itu.
Telah datang dalam banyak hadis sama ada dalam al-Sunan atau Musnad dan selainnya, yang mentafsirkan hadith dalam dua kitab sahih. Ini menunjukkan bahawa lelaki yang soleh itu bernama Muhammad bin Abdillah, dan dikatakan itulah al-Mahdi. Sunnah mentafsirkan sebahagiannya dengan yang lain. Daripada hadis-hadis yang menunjukkan demikian itu ialah hadis yang diriwayatkan oleh al-Harith bin Abi Usamah dalam musnadnya, dengan sanadnya daripada Jabir R.A, bahawa Rasulullah SAW bersabda:
ينزلُ عيسى ابنُ مريمَ فيقولُ أميرُهمُ المهديُّ: تعالَ صلِّ بِنا، فيقولُ: لا إن بعضَهم أميرُ بعضٍ، تَكرِمةُ اللهِ لهذه الأمةِ
Maksudnya: “Isa bin Maryam akan turun dan pemerintah mereka al-Mahdi berkata: “
Marilah, solatlah mengimami kami
.” Lantas kata Nabi Isa: “
Tidak, sesungguhnya sebahagian mereka menjadi pemimpin kepada sebahagian yang lain, sebagai kemuliaan Allah untuk umat ini
.”
[10]
Tempat Keluar al-Mahdi
Al-Mahdi akan keluar dari arah timur. Hal ini berdasarkan hadith daripada Thauban R.A, katanya: Rasulullah SAW bersabda:
يَقْتَتِلُ عِنْدَ كَنْزِكُمْ ثَلاَثَةٌ؛ كُلُّهُمْ اِبْنُ خَلِيْفَةٍ، ثُمَّ لاَ يَصِيْرُ إِلَـى وَاحِدٍ مِنْهُمْ، ثُمَّ تَطْلُعُ الرَّايَاتُ السُّوْدُ مِنْ قِبَلِ الْمَشْرِقِ، فَيَقْتُلُوْنَكُمْ قِتْلاً لَمْ يَقْتُلْهُ قَوْمٌ… (ثُمَّ ذكر شَيْئًا لاَ أَحْفَظُهُ، فَقَالَ:) فَإِذَا رَأَيْتُمُوْهُ؛ فَبَايِعُوْهُ، وَلَوْ حَبْوًا عَلَى الثَّلْجِ؛ فَإِنَّهُ خَلِيْفَةُ اللهِ اَلْمَهْدِيُّ.
Maksudnya:
“Ada tiga orang yang akan saling membunuh di sisi simpanan kamu; mereka semua adalah putera khalifah, kemudian ia tidak akan kembali kepada salah seorang dari mereka. Akhirnya, muncullah bendera-bendera hitam dari arah timur, lalu mereka akan memerangi kamu dengan peperangan yang tidak pernah dilakukan oleh satu kaum pun.. (lalu Baginda menuturkan sesuatu yang tidak aku fahami, kemudian bersabda): Jika kamu melihatnya, maka bai’ahlah dia. Walaupun dengan merangkak di atas salji, kerana sesungguhnya dia ialah khalifah Allah, al-Mahdi.”
[11]
Menurut Ibn Kathir, yang dimaksudkan dengan simpanan pada lafaz tersebut ialah simpanan Ka’bah. Tiga orang putera-putera khalifah akan saling berbunuhan di sisinya untuk merebutkannya hingga tiba akhir zaman. Kemudian, keluarlah al-Mahdi dan beliau datang dari arah timur. Beliau didokong oleh orang-orang dari timur yang menolongnya, menegakkan kekuasaannya, memperkuat sendi-sendinya, dan bendera mereka ketika itu juga berwarna hitam yang melambangkan ketenangan, sebagaimana bendera Rasulullah SAW di mana ia juga berwarna hitam dengan sebutan al-‘Uqab. Dia akan dibai’ah di Masjidil Haram (berhampiran Ka’bah) sebagaimana diisyaratkan oleh sebahagian hadith.
[12]
Ibn Kathir turut menegaskan: “Al-Mahdi akan muncul dari arah timur, dan bukan dari Gua Samira’ sepertimana yang disangkakan oleh Syi’ah (Rafidhah). Mereka menunggu hingga sekarang, sedangkan sangkaan golongan Rafidhah tersebut hanyalah igauan semata-mata dan pemikiran yang sangat lemah. Sangkaan tersebut tidak ada landasan sama sekali daripada al-Quran mahupun al-Sunnah. Apa yang mereka sangkakan tersebut sangat tidak logik dan tidak selari dengan akal yang sihat.
[13]
Tempoh Pemerintahan al-Mahdi
Dalam sebuah hadis, dinyatakan bahawa Rasulullah SAW bersabda:
إِنَّ فِي أُمَّتِي الْمَهْدِيَّ يَخْرُجُ يَعِيشُ خَمْسًا ، أَوْ سَبْعًا ، أَوْ تِسْعًا
Maksudnya:
“Sesungguhnya, pada umatku terdapat al-Mahdi. Dia akan muncul, hidup (berkuasa) selama lima, tujuh, ataupun sembilan (yakni terdapat keraguan daripada salah seorang periwayat hadith ini, iaitu Zaid berkenaan bilangan tahun yang disebutkan).
[14]
Al-Mubarakfuri menjelaskan: “Dalam riwayat daripada Abu Sa’id al-Khudri dalam Sunan Abu Daud, disebut bahawa Imam Mahdi akan berkuasa selama tujuh tahun, dengan lafaz yang tiada keraguan daripada perawi. Begitu juga dalam hadis Ummu Salamah, disebut bahawa Imam Mahdi akan berkuasa selama tujuh tahun dan ia juga tanpa ada keraguan daripada perawi. Daripada sini, hadis yang menggunakan lafaz yang pasti, lebih diutamakan daripada lafaz yang masih ada keraguan.
[15]
Dalam riwayat lain, daripada Abu Sa’id al-Khudri R.A, Nabi SAW bersabda:
 يَكُونُ فِي أُمَّتِي الْمَهْدِيُّ إِنْ قُصِرَ فَسَبْعٌ وَإِلاَّ فَتِسْعٌ
Maksudnya:
 “Akan datang pada umatku al-Mahdi, apabila masanya pendek, maka tujuh tahun. Sekiranya tidak, maka sembilan tahun.”
[16]
Berdasarkan perbezaan riwayat ini, maka Ibn Kathir berpendapat bahawa tempoh masa kepimpinan atau kekuasaan Imam Mahdi yang paling lama adalah selama sembilan tahun. Manakala tempoh paling sedikit adalah lima atau tujuh tahun.
[17]
Dalam riwayat lain, daripada Abu Sa’id al-Khudri R.A, Rasulullah SAW bersabda:
يَخرُجُ في آخِرِ أُمَّتي المَهديُّ، يَسْقيه اللهُ الغيْثَ، وتُخرِجُ الأرضُ نَباتَها، ويُعْطي المالَ صِحاحًا، وتَكثُرُ الماشيةُ، وتَعظُمُ الأُمَّةُ، يَعيشُ سَبعًا، أو ثَمانيًا، يَعْني حِجَجًا.
Maksudnya: “Al-Mahdi akan keluar daripada generasi akhir umatku. (Ketika pemerintahannya), Allah menurunkan banyak hujan dan bumi mengeluarkan banyak tumbuhan. Dia memberikan harta dengan adil, haiwan ternakan menjadi banyak, dan umat manusia menjadi mulia. Dia akan hidup selama tujuh atau lapan tahun.”
[18]
Berdasarkan riwayat-riwayat di atas, dapat difahami bahawa tempoh masa kehadiran Imam Mahdi dalam kehidupan manusia tidak begitu lama. Tempoh kehadiran Imam Mahdi yang paling pendek adalah lima tahun, manakala tempoh yang paling lama adalah sembilan tahun.
Hadis-hadis Tentang Kedatangan al-Mahdi
Syeikh Abd al-Muhsin bin Hamad al-Abbad berkata: Aku telah meneliti kebanyakan hadis-hadis berkaitan al-Mahdi dan aku telah mendapatinya sebagaimana yang telah dikatakan oleh al-Syaukani, Ibn al-Qayyim dan selainnya:
“Padanya hadis-hadis yang sahih, hasan, hadis dhaif yang boleh dikuatkan, dan terdapat juga hadis-hadis palsu berkaitannya (Al-Mahdi). Memadailah bagi kita hadis-hadis yang elok sanadnya. Sama ada ia
sahih lizaatih
 atau
sahih lighayrih
. Begitu juga sama ada ia
hasan lizaatih
 atau
hasan lighayrih
 dan demikian jugalah hadis-hadis
dhaif
 yang apabila ia digabungkan akan menguatkan antara satu sama lain maka ia juga turut menjadi hujah di sisi para ulama.
Kebenarannya, sesungguhnya majoriti ahli ilmu bahkan ia adalah satu kesepakatan bahawa sabitnya khabar berkenaal al-Mahdi bahkan dia adalah benar dan akan keluar pada akhir zaman. Adapun, mereka yang syaz dari kalangan ahli ilmu dalam hal ini maka tidak diberi perhatian pada pendapatnya dalam hal tersebut.”
[19]
Berikut kami nyatakan beberapa hadis-hadis sahih yang menceritakan tentang kemunculan al-Mahdi dan kekhalifahannya:
Daripada Abdullah bin Mas’ud R.A beliau berkata bahawa Rasulullah SAW telah bersabda:
 لَوْ لَمْ يَبْقَ مِنَ الدُّنْيَا إِلاَّ يَوْمٌ لَطَوَّلَ اللَّهُ ذَلِكَ الْيَوْمَ  حَتَّى يَبْعَثَ فِيهِ رَجُلاً مِنِّي  أَوْ  مِنْ أَهْلِ بَيْتِي يُوَاطِئُ اسْمُهُ اسْمِي وَاسْمُ أَبِيهِ اسْمَ أَبِي يَمْلأُ الأَرْضَ قِسْطًا وَعَدْلاً كَمَا مُلِئَتْ ظُلْمًا وَجَوْرًا

Maksudnya:
 “Sekiranya tidak berbaki daripada dunia itu melainkan hanya satu hari nescaya Allah akan memanjangkan hari tersebut sehinggalah Dia mengutuskan seorang lelaki pada hari tersebut yang mana lelaki itu dari kalangan aku – atau dari ahli baitku – Namanya berbetulan dengan namaku dan nama bapanya berbetulan dengan nama bapaku. Dia akan memenuhi bumi dengan penuh adil dan saksama sebagaimana ia (bumi) dahulunya dipenuhi oleh kegelapan dan kezaliman.”
[20]
Syeikh ‘Abd al-Muhsin al-‘Abbad berkata: Dalam hadith ini, terdapat keterangan bahawa sebelum kemunculan al-Mahdi, maka dunia dipenuhi dengan kezaliman dan penindasan. Kemudian setelah kedatangannya, zaman akan berubah dengan dipenuhi oleh keadilan dan tersebarnya kebaikan.
[21]
Daripada Abu Sa’id al-Khudri R.A beliau berkata, Rasulullah SAW telah bersabda:
الْمَهْدِيُّ مِنِّي أَجْلَى الْجَبْهَةِ أَقْنَى الأَنْفِ يَمْلأُ الأَرْضَ قِسْطًا وَعَدْلاً كَمَا مُلِئَتْ جَوْرًا وَظُلْمًا يَمْلِكُ سَبْعَ سِنِينَ
Maksudnya
: “Al-Mahdi dariku. Dahinya luas dan hidungnya mancung. Dia akan memenuhi bumi dengan keadilan sebagaimana ia dahulunya dipenuhi dengan kezaliman dan dia akan menguasai selama tujuh tahun.”
[22]
Al-Qari berkata: Hidung beliau tidaklah penyek kerana bentuk hidung seperti ini kurang disukai.
[23]
Daripada Ummu Salamah R.Anha berkata, Rasulullah SAW telah bersabda:
 الْمَهْدِيُّ مِنْ عِتْرَتِي مِنْ وَلَدِ فَاطِمَةَ
Maksudnya
: Al-Mahdi dari itrah

(keturunan) ku dari anak Fathimah.
[24]
Syeikh al-‘Azim Abadi menukilkan bahawa al-Hafiz ‘Imad al-Din berkata: Hadis-hadis menunjukkan bahawa al-Mahdi merupakan dari kalangan Ahl al-Bait, daripada zuriat Fatimah, dan daripada keturunan al-Hasan, bukan al-Husain.
[25]
Daripada Ali bin Abi Thalib R.A beliau berkata, Rasulullah SAW telah bersabda:
 الْمَهْدِيُّ مِنَّا أَهْلَ الْبَيْتِ يُصْلِحُهُ اللَّهُ فِي لَيْلَةٍ
Maksudnya
: Al-Mahdi dari kalangan kami – ahli bait – yang Allah perbaiki dirinya pada satu malam.
[26]
Ibn Kathir berkata: Iaitu Allah mengampunkannya dan memberi taufiq kepadanya serta Allah memberi ilham dan petunjuk kepadanya sedangkan dia tidak diberikan perkara tersebut sebelumnya.
[27]
Diriwayatkan daripada Thauban R.A beliau berkata, Rasulullah SAW telah bersabda:
إِذَا رَأَيتُمْ الرَّايَاتَ السُّودِ قَدْ جَاءَتْ مِنْ قِبَلِ خُرَاسَانَ فَأتوهَا، فَإِنَّ فِيهَا خَلِيفَة الله المَهْدِي
Maksudnya
:
 “Apabila kalian melihat panji-panji hitam telah datang dari arah Khurasan maka datangilah ia. Kerana sesungguhnya padanya terdapat Khalifah Allah al-Mahdi.”
[28]
Mulla ‘Ali al-Qari menjelaskan: Lafaz ‘
السُّودِ
’ di sini, boleh jadi juga adalah bentuk kinayah (kiasan) terhadap ramainya tentera-tentera umat Islam dari arah Khurasan.
[29]
Demikianlah hadis-hadis di atas merupakan antara hadis-hadis sahih yang diriwayatkan berkaitan dengan al-Mahdi dan kemunculannya. Hadis-hadis tersebut telah disepakati dan dikuatkan kesahihannya oleh majoriti para ulama Islam. Pada keseluruhan hadis di atas, ia merupakan tanda penguat dari Rasulullah SAW bahawa al-Mahdi akan keluar di akhir zaman dan tidak ada syak lagi padanya. Beliau akan keluar dan menguasai keseluruhan bangsa Arab serta akan memenuhkan bumi dengan keadilan dan saksama. Kekuasaannya juga selama tempoh tujuh tahun sebagaimana yang telah disebutkan di dalam hadis.
Disebut di dalam kitab
Asyrat al-Sa’ah
oleh Maher Ahmad al-Sufi: Isu al-Mahdi adalah perkara yang diketahui. Hadis-hadis yang berkaitan dengannya sangat banyak bahkan ia mutawatir yang saling menguatkan. Kebanyakan ulama telah menyatakan bahawa ia sampai ke tahap
mutawatir
 dan
mutawatirnya
 ia adalah
mutawatir

maknawi
 disebabkan banyaknya jalan periwayatannya.
Hadis-hadis ini jelas menunjukkan bahawa individu yang dijanjikan ini akan benar-benar muncul pada akhir zaman kelak.
Beliau adalah Muhammad bin Abdillah al-Alawi al-Hasani dari zuriat al-Hasan bin Ali bin Abi Thalib
 R.Anhum. Imam ini (al-Mahdi) adalah di antara rahmat Allah kepada umat yang keluar pada akhir zaman lalu dia akan menegakkan keadilan dan kebenaran serta menghalang kezaliman dan kejahatan. Allah akan menaburkan dengannya panji kebaikan ke atas umat serta menjadi hidayah dan taufiq serta memberi petunjuk kepada sekalian manusia.
[30]
Golongan yang Mengingkari Kemunculan al-Mahdi
Dalam membicarakan berkenaan kemunculan Imam al-Mahdi, para ilmuan terbahagi kepada beberapa pendapat:
Pendapat pertama:
 Ahlus Sunnah wal Jamaah tidak ada khilaf (perselisihan pendapat) sesama mereka dalam isu al-Mahdi. Akidah mereka sama dan bertepatan dengan hadis-hadis sahih yang telah kita nyatakan. Di sisi Ahli Sunnah, Imam al-Mahdi adalah seorang pemimpin soleh yang Allah utuskan untuk memenuhkan bumi dengan keadilan sebagaimana ia telah dipenuhi dengan kezaliman. Beliau menjadi seorang
mujaddid
 (tokoh pembaharuan) untuk agama ini.
Ibn Khaldun berkata: Ketahuilah bahawa pendapat yang masyhur di sisi umat Islam keseluruhannya, bahawa tidak boleh tidak di akhir zaman kelak akan kemunculan seorang lelaki dari kalangan ahli bait yang akan menguatkan agama, menzahirkan keadilan, dan diikuti oleh kaum muslimin, dan beliau akan menguasai ke atas kerajaan-kerajaan Islam. Beliau dinamakan sebagai al Mahdi. Sesungguhnya Isa akan datang selepasnya dan membunuh Dajjal atau Isa turun bersama-samanya (al Mahdi) lalu dia membantunya untuk membunuh Dajjal dan Nabi Isa menjadi makmum kepada al-Mahdi semasa solatnya.
[31]
Pendapat kedua:
 Terdapat juga golongan yang menisbahkan diri mereka kepada Ahli Sunnah akan tetapi mereka tidak mempunyai tangan yang panjang (keluasan ilmu) dalam mentahqiqkan nas-nas serta mengetahui selok beloknya dengan baik. Justeru, mereka menolak kewujudan al-Mahdi dan menafikan kemunculannya pada akhir zaman.
Syeikh Yusuf al-Wabil berkata: Terdapat sebahagian penulis
[32]
 pada zaman sekarang yang mengingkari kemunculan al-Mahdi. Mereka menyifatkan pelbagai hadith tentangnya dengan kontradiktif dan kebatilan (tidak benar), dan mendakwa bahawa sesungguhnya al-Mahdi hanyalah cerita bohong yang dilakukan oleh kaum Syiah, kemudian masuk ke dalam kitab-kitab Ahli Sunnah.
Para penulis tersebut telah terpengaruh dengan pendapat yang telah masyhur daripada Ibn Khaldun, seorang ahli sejarah rahimahullah, di mana beliau telah mendha’ifkan hadith-hadith tentang al-Mahdi. Sedangkan Ibn Khaldun bukanlah pakar dalam bidang ini sehingga pendapatnya dalam mensahihkan dan mendha’ifkan hadith boleh diterima. Seandainya satu hadith sahaja yang sahih, maka hal tersebut sudah cukup sebagai hujjah tentang adanya al-Mahdi. Lebih-lebih lagi, apabila hadith-hadith yang menyebut tentangnya adalah sahih bahkan mutawatir.
[33]
Syeikh Ahmad Syakir berkata: “Sesungguhnya Ibn Khaldun tidak memahami dengan benar perkataan para ahli hadith ‘al-Jarh Muqaddamun ‘ala al-Ta’dil’. Seandainya dia menelaah perkataan para pakar hadith dan memahaminya, nescaya dia tidak akan pernah mengatakan apa-apa yang telah dia katakan. Mungkin juga, sebenarnya dia telah membaca dan mengetahuinya, namun dia melemahkan hadith al-Mahdi kerana keadaan politik yang menekannya ketika itu.”
[34]
Sebahagian yang lain pula mengingkari hadith-hadith tentang al-Mahdi dengan berhujahkan hadith berikut:
 لاَ يَزْدَادُ اْلأَمْرُ إِلاَّ شِدَّةً، وَلاَ الدُّنْيَا إِلاَّ إِدْبَارًا، وَلاَ النَّاسُ إِلاَّ شُحًّا، وَلاَ تَقُوْمُ السَّاعَةُ إِلاَّ عَلَى شِرَارِ النَّاسِ، وَلاَ الْمَهْدِيُّ إِلاَّ عِيْسَى بْنُ مَرْيَمَ.
Maksudnya:
 “
Suatu urusan tidak akan bertambah melainkan akan semakin sulit, dunia semakin mundur dan manusia semakin bakhil. Tidaklah Kiamat terjadi kecuali kepada manusia yang paling buruk, dan tidak ada al-Mahdi kecuali ‘Isa bin Maryam.”
[35]
Jawapan atas pernyataan mereka adalah, apabila diteliti, hadith tersebut adalah dha’if kerana semuanya bersumber daripada Muhammad bin Khalid al-Jundi. Imam al-Zahabi berkata: “Dia adalah munkar al-hadith.” Abu ‘Abdillah al-Hakim berkata: “Dia adalah majhul.” Imam al-Zahabi turut berkata: “Hadith ‘tidak ada al-Mahdi kecuali ‘Isa bin Maryam adalah khabar yang munkar, diriwayatkan oleh Ibn Majah.”
[36]
Namun, terdapat ulama’ yang menyatakan bahawa hadith-hadith tersebut adalah tidak bertentangan sama sekali. Ini sepertimana disebut oleh Abu ‘Abdillah al-Qurtubi, katanya: “Dimungkinkan bahawa yang dimaksudkan daripada sabda Baginda SAW,
“Dan tidak ada al-Mahdi kecuali ‘Isa,”
adalah tidak ada al-Mahdi yang sempurna, yang maksum kecuali ‘Isa. Dengan kefahaman tersebut, maka pelbagai hadith dapat disatukan dan hilang pertentangan kerananya.”
[37]
Syeikh Yusuf al-Wabil menyimpulkan, katanya: Seandainya hadith tersebut benar-benar tetap, maka ia tidak mampu mengalahkan banyak hadith yang tetap berkenaan al-Mahdi, yang semuanya lebih sahih daripada hadith yang diperselisih oleh ulama’ berkenaan sahih dan tidaknya. Wallahu a’lam.
[38]
Syeikh Abd al-Aziz bin Baz pernah berkata: Isu Imam Mahdi adalah perkara yang maklum dan hadith berkenaan dengannya adalah amat banyak, bahkan mutawatir. Ia telah dinukilkan bukan seorang dari kalangan ahli ilmu, sebaliknya mutawatir maknawi kerana banyak jalannya. Berdasarkan nas, lelaki yang dijanjikan dengannya sebagai Imam Mahdi adalah sabit dan pasti keluar. Dinamakan dengan Muhammad bin Abdullah al-Alawi al-Hasani dari zuriat al-Hasan bin Ali bin Abi Talib yang keluar pada akhir zaman memimpin umat ini dengan keadilan dan kebenaran serta mencegah kezaliman. Allah tebarkan dengannya bendera kebaikan kepada ummah, keadilan, hidayah taufik dan memberi petunjuk kepada manusia.
Para ulama’ yang terdahulu, yang telah mengkaryakan berkaitan isu Imam Mahdi amat ramai, antaranya:
Al-Hafiz Abu Nu’aim
Imam al-Suyuti dengan kitabnya bertajuk
al-‘Urfu al-Wardi fi Akhbar al-Mahdi
. Begitu juga kitab
al-Hawi li al-Fatawi
.
Al-Hafiz Ibn Kathir menyebut dalam kitabnya
al-Fitan wa al-Malahim
Al-Hafiz Ibn Hajar mengarang dengan tajuk
al-Qaul al-Mukhtasar fi ‘Alamat al-Mahdi al-Muntazar
Al-Muttaqi al-Hindi
Al-Son’ani
Mar’i bin Yusuf al-Hanbali
Bahkan, Syeikh Abd al-Husin Abbad telah menghitung kitab-kitab Sunnah yang mengeluarkan hadis-hadis ini dan mendapatinya sehingga 36 kitab. Apa yang disebut daripadanya oleh Ashab al-Sunan al-Arba’ah, Imam Ahmad dalam Musnadnya, al-Hakim dalam Mustadraknya, Ibn Hibban dalam Sahihnya. Begitu juga beliau menghitung bilangan sahabat yang meriwayatkan hadis berkenaan Mahdi sehingga mencecah 26 orang sahabat.
Beza Antara Imam Mahdi Ahli Sunnah dan Syiah
Mengikut kepercayaan Syiah Imamiyyah, bahawa al-Mahdi di sisi mereka ialah imam mereka yang terakhir, iaitu imam yang ke-12, yang digelar Muhammad bin al-Hasan al-Askari. Dan dia di sisi mereka adalah anak kepada al-Husain bin Ali, bukan daripada anak al-Hasan. Antara iktikad mereka bahawa Muhammad bin al-Hasan al-Askari telah masuk ke dalam Gua Samira’ sejak lebih seribu seratus tahun dalam usianya ketika itu 5 tahun.
Antara iktikad mereka bahawa ia hadir di banyak tempat walaupun ghaib pada mata kasar. Dia lah Imam Mahdi yang mereka nantikan kembalinya. Sedangkan tiada dalil demikian itu dalam kitab Allah atau Sunnah Rasulullah SAW. Dan tidak terdapat satu riwayat pun daripada ulama kita Ahli Sunnah sependapat dengan pendapat ini.
Imam Ibn Kathir membantah Imam Mahdi versi Syiah ini dengan katanya: “Masalah Imam Mahdi yang akan muncul pada akhir zaman, yang menjadi seorang daripada khalifah-khalifah yang lurus dan imam-imam yang mendapat petunjuk, beliau bukanlah Imam Mahdi golongan Syiah yang mereka harap akan muncul dari Gua Samira. Ini kerana, semua itu tidak sesuai dengan realiti, tidak terlihat wujudnya, dan tidak pula ada tanda-tandanya. Mereka menganggap Imam Mahdi itu adalah Muhammad bin al-Hasan al-Askari yang masuk ke gua.
Kemudian beliau turut berkata: “Al-Mahdi akan keluar dari arah
masyriq,
bukan dari Gua Samira seperti anggapan orang-orang bodoh dalam kalangan Rafidhah (Syiah Imamiyyah Ithna Asyariyyah). Mereka menganggapnya sudah ada pada waktu sekarang dan mereka terus menunggu waktu keluarnya al-Mahdi pada akhir zaman. Sungguh, ini adalah cakap-cakap kosong dan kehinaan yang dilemparkan oleh syaitan. Ini kerana, tidak ada dalil, bukti daripada al-Quran dan al-Sunnah, serta tidak juga daripada akal yang sihat. Tidak juga daripada istihsan.”
[39]
Al-Safarayani turut mengemukakan bantahan yang sama, katanya: “Anggapan Syiah yang mengatakan bahawa nama Imam Mahdi adalah Muhammad bin al-Hasan, iaitu Muhammad bin al-Hasan al-Askari hanyalah cakap-cakap kosong. Ini kerana, Muhammad bin al-Hasan sudah meninggal dunia dan warisan bapanya sudah diambil oleh bapa saudaranya, Ja’far.
[40]
Kesimpulan
Sebagai kesimpulan,
kami nyatakan bahawa ciri-ciri dan hakikat Imam Mahdi telah diceritakan oleh Rasulullah SAW sebagaimana yang terdapat dalam nas Nabawi.
 Berkenaan dengan dakwaan seseorang yang mengaku sebagai Imam Mahdi, kami akan menjawabnya di dalam artikel akan datang yang bertajuk
#533 Dakwaan Sebagai Imam Mahdi.
Akhir kalam, marilah sama-sama kita perbaharui tekad dan azam kita untuk mempelajari ilmu dan beriltizam dengan syariat Islam yang sebenar. Kami menutup perbincangan ini untuk sama-sama mengajak semua bagi mengangkat tangan memohon doa kepada Allah SWT:
اللَّهُمَّ أَرِنَا الْحَقَّ حَقًّا، وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا، وَارْزُقْنَا اجْتنِاَبَهُ، وَلَا تَجْعَلْهُ مُلْتَبِسًا عَلَيْنَا فَنَضِلَّ، وَاجْعَلْنَا لِلْمُتَّقِينَ إِمَامًا
Maksudnya: “
Ya Allah, tunjukkanlah kepada kami kebenaran itu sebagai kebenaran, dan rezekikanlah kepada kami untuk mengikutinya. Dan tunjukkanlah kepada kami kebatilan itu sebagai kebatilan dan rezekikanlah kepada kami untuk menjauhinya, dan jangan jadikannya terkeliru atas kami sehingga kami sesat. Dan jadikanlah kami sebagai pemimpin bagi orang yang bertaqwa
.”
Wallahu a’lam.
Bertarikh: 18 Februari 2022 bersamaan 16 Rejab 1443H

[1]
 Lihat
Asyrat al-Sa’ah
, Yusuf al-Wabil, hlm. 257
[2]
 Lihat
al-Nihayah fi al-Fitan wa al-Malahim
, 1/29)
[3]
 Riwayat al-Tirmizi (2230) Beliau berkata: Hasan Sahih.
[4]
 Lihat
Faidh al-Qadir
, 5/332
[5]
 Lihat
Tuhfah al-Ahwazi
, 6/485
[6]
 Lihat
Asyrath al-Sa’ah
, Maher, hlm. 36
[7]
 Lihat
al-Isya’ah li Asyrat al-Sa’ah
, oleh Muhammad bin Rasul al-Husaini al-Barzanji, hlm. 85
[8]
 Lihat
al-Sa’ah li Asyrat al-Sa’ah
, oleh Abu Nu’aim al-Asfahani, hlm. 85
[9]
 Riwayat Muslim (247)
[10]
 Riwayat al-Harith dalam al-Musnad sepertimana dalam
al-Manar al-Munif
 (hlm. 147), Abu ‘Awanah dalam
al-Musnad
 (317) dan Abu Ya’la sepertimana dalam
Majma’ al-Zawa’id
 oleh al-Haithami (7/291). Hadis ini seperti kata Ibn Qayyim dalam
al-Manar al-Munif
, sanadnya baik.
[11]
 Riwayat Ibn Majah (4084), al-Hakim dalam
al-Mustadrak
(4/464) dan beliau berkata: “Hadith ini sahih dengan syarat al-Syaikhan.” Hal ini disepakati oleh al-Zahabi. Ibn Kathir berkata: Sanadnya kuat dan sahih. (
Lihat
al-Fitan wa al-Malahim
, 1/29)
[12]
 Lihat
al-Nihayah fi al-Fitan wa al-Malahim
, 1/16
[13]
 Lihat
al-Nihayah fi al-Fitan wa al-Malahim
, 1/17
[14]
 Riwayat al-Tirmizi (2232) dan beliau berkata, hadis ini hasan.
[15]
 Lihat
Tuhfah al-Ahwazi
, 6/487
[16]
 Riwayat Ibn Majah (4083) dan al-Hakim dalam
al-Mustadrak
(8675)
[17]
 Lihat
al-Nihayah fi al-Fitan wa al-Malahim
, 1/18
[18]
 Riwayat Abu Daud (4285), Ahmad (11130) dan al-Hakim (8673). Syeikh Syu’aib al-Arnauth dalam
Takhrij Sunan Abi Daud
 (6/343) menyatakan isnadnya sahih.
[19]
 Lihat
al-Radd ‘Ala Man Kazaba bi al-Ahadith al-Waridah fi al-Mahdi
, Abd al-Muhsin Abbad, hlm. 157
[20]
 Riwayat Abu Daud (4282)
[21]
 Lihat
Syarh Sunan Abi Daud
, 1/2)
[22]
 Riwayat Abu Daud (4285)
[23]
 Lihat
Aun al-Ma’bud
, 11/252
[24]
 Riwayat Abu Daud (4284), Ibn Majah (4085) dan Ahmad (646)
[25]
 Lihat
‘Aun al-Ma’bud
, 11/374
[26]
 Riwayat Ibn Majah (4085)
[27]
 Lihat
al-Nihayah fi al-Fitan wa al-Malahim
, 1/29
[28]
 Riwayat al-Hakim dalam
al-Mustadrak

(4/502)
[29]
 Lihat
Mirqat al-Mafatih
, 8/3447
[30]
 Lihat
Asyrat al-Sa’ah
, hlm. 30
[31]
 Lihat
Muqaddimah Ibn Khaldun
, hlm. 555
[32]
 Antaranya ialah Syeikh Muhammad Rasyid Ridha dalam
Tafsir al-Manar
 (9/499-504), Muhammad Farid Wajdi dalam
Da’irah al-Ma’arif fi al-Qarn al-‘Isyrin
 (10/480), Ahmad Amin dalam
Dhuha al-Islam
 (3/237), Muhammad Abdullah ‘Annan dalam
Mawaqif Hasimah fi Tarikh al-Islam
 (hlm. 359), Muhammad Fahim Abu ‘Ubayyah dalam
ta’liq
nya terhadap
al-Nihayah fi al-Fitan wa al-Malahim
 oleh Ibn Kathir (1/37) dan beberapa lagi.
[33]
 Lihat
Asyrat al-Sa’ah
, Yusuf al-Wabil, hlm. 274
[34]
 Lihat ta’liq (komentar) Syeikh Ahmad Syakir dalam kitab
 Musnad Imam Ahmad
, 5/197-198
[35]
 Riwayat Ibn Majah (2/1340) dan al-Hakim dalam
al-Mustadrak
 (4/441)
[36]
 Lihat
Mizan al-I’tidal
, 3/535 dan
Asyrat al-Sa’ah
oleh Yusuf al-Wabil, hlm. 280
[37]
 Lihat
al-Tazkirah fi Ahwal al-Mauta wa Umur al-Akhirah,
hlm. 617
[38]
 Lihat
Asyrat al-Sa’ah
oleh Yusuf al-Wabil, hlm. 280
[39]
 Lihat
al-Nihayah fi al-Fitan wa al-Malahim
, 1/29
[40]
 Lihat
Lawami’ al-Anwar
, 2/84

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#522 Memendekkan Lafaz Salam ketika Bermesej

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Bagaimanakah cara menulis lafaz salam yang betul ketika bermesej atau menghantar pesanan ringkas melalui aplikasi whatsapp dan sebagainya? Adakah lafaz salam pendek seperti lafaz ‘salam’ atau “السَّلَامُ” yang biasanya terdapat di dalam mesej dikira sebagai salam atau hanya diambil kira sebagai salam jika ditulis dengan lafaz yang penuh? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَإِذَا حُيِّيتُم بِتَحِيَّةٍ فَحَيُّوا بِأَحْسَنَ مِنْهَا أَوْ رُدُّوهَا ۗ إِنَّ اللَّـهَ كَانَ عَلَىٰ كُلِّ شَيْءٍ حَسِيبًا
Maksudnya:
 “
Dan apabila kamu diberikan penghormatan dengan sesuatu ucapan hormat (seperti memberi salam), maka balaslah penghormatan itu dengan yang lebih baik daripadanya, atau balaslah dia (dengan cara yang sama). Sesungguhnya Allah sentiasa menghitung tiap-tiap sesuatu
.”
[1]
Di dalam mentafsirkan ayat di atas, Syeikh al-Sa‘di menyatakan dalam kitab tafsirnya bahawa ucapan salam merupakan lafaz yang diucapkan dan dijawab kepada seseorang untuk memuliakan dan mendoakan kebaikannya.
[2]
 Justeru, apabila seseorang daripada kalangan kita hendak memasuki sebuah rumah, tidak kira rumah tersebut berpenghuni ataupun tidak, maka berilah salam kepada sebahagian yang lain dengan lafaz “السَّلَامُ عَلَيْكُمْ وَرَحْمَةُ اللَّهِ وَبَرَكَاتُهُ” atau “السَّلَامُ عَلَيْنَا وَعَلَى عِبَادِ اللهِ الصَّالِحِينَ” sekiranya tiada seorang pun di dalam rumah tersebut. Ucapan salam ini telah disyariatkan oleh Allah SWT dan ia merupakan ucapan yang diberkati, yang menumbuhkan rasa kasih sayang dan cinta. Apatah lagi, ia disukai oleh orang yang mendengar.
[3]
 Malah, sebahagian ulama berpendapat bahawa hukum yang sama terpakai ketika memasuki masjid-masjid dan bukan semata-mata ketika memasuki rumah sahaja.
[4]
Cara menulis lafaz salam
Untuk menjawab soalan ini, kami melihat ia berkait rapat dengan persoalan memendekkan lafaz salam kerana kebiasaannya dalam penulisan mesej pesanan ringkas atau melalui whatsapp dan lain-lain, ruang ada sangat terhad atau adanya kesukaran dari segi masa untuk menulisnya secara penuh atau sebab-sebab yang lain.
Secara umumnya, para ulama telah berbeza pendapat mengenai isu memendekkan lafaz salam kepada lafaz “السَّلَامُ” sahaja. Sebahagian ulama tidak membenarkannya seperti yang disebutkan oleh Abu al-Hasan al-‘Adawi dalam hasyiahnya bahawa tidak boleh dengan hanya lafaz “السَّلَامُ” sahaja, sama ada ketika memberi salam ataupun menjawabnya kerana ia adalah ibadah.
[5]
Manakala sebahagian ulama yang lain pula, mengharuskan lafaz salam diringkaskan hanya kepada “السَّلَامُ” atau “سَلَامٌ” sama ada ketika memberi salam atau menjawabnya. Bahkah Syeikh Muhammad bin Soleh al-Uthaimin menyebutkan bahawa tidak mengapa memendekkan lafaz salam menjadi “السَّلَامُ” kerana Nabi Ibrahim A.S, ketika menjawab salam para malaikat Baginda menjawabnya dengan lafaz “سَلَامٌ” iaitu dengan makna “عَلَيْكُمْ سَلَامٌ” yang bermaksud “Ke atas kamu kesejahteraan”. Begitulah juga ketika memberi salam, tidak mengapa, jika seseorang memberi salam dengan lafaz “سَلَامٌ” iaitu dengan makna “سَلَامٌ عَلَيْكُم” yang bermaksud “Salam sejahtera ke atas kamu” atau dengan lafaz “السَّلَامُ” iaitu dengan makna “السَّلَامُ عَلَيْكُمْ” (Salam sejahtera ke atas kamu).
[6]
Pendapat mereka yang membolehkannya ini, dikuatkan lagi dengan sebuah hadith daripada riwayat Umar bin al-Khattab R.A bahawa Rasulullah SAW bersabda:
الأَعْمَالُ بِالنِّيَّةِ، ولِكُلِّ امْرِئٍ مَا نَوَى
Maksudnya:
 “Amalan-amalan itu adalah berdasarkan kepada niat, dan bagi setiap orang apa yang dia niatkan.”
[7]
Selain itu, ia juga bertepatan dengan kaedah fiqh yang menyebutkan:
الاِعْتِبَارُ بِالـمَقَاصِدِ، لَا بِالْأَلْفَاظِ
Maksudnya:
 “
Sesuatu itu dikira berdasarkan kepada niat dan tujuan, bukannya kepada lafaz semata-mata
.”
[8]
Kesimpulannya
Oleh yang demikian, kami berpendapat bahawa memendekkan lafaz salam ketika memberi salam dalam penulisan mesej-mesej melalui aplikasi
whatsapp
 dan sumpamanya adalah diharuskan, dengan syarat lafaz-lafaz salam yang telah dipendekkan (
short-form
) itu, dapat difahami dengan maksudnya sebagai lafaz salam. Hal ini kerana seseorang itu tidak akan menulis atau memendekkan lafaz salam melainkan dia berniat atau bermaksud untuk memberi salam. Misalnya, dia menulis di awal mesejnya
‘salam’
 atau
‘aslmkm’
 atau apa-apa singkatan yang boleh difahami daripadanya bahawa penulis mesej berkenaan maksudkan sebagai memberi salam.
Walaupun begitu, yang paling baik (afdhal) dan keluar daripada khilaf, adalah memberi salam atau menulisnya dengan menggunakan lafaz yang sempurna, sekurang-kurangnya dengan lafaz, “Assalamualaikum” atau “السَّلَامُ عَلَيْكُمْ”.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Nisa’: 86
[2]
 Lihat
Tafsir al-Sa‘di,
 1/191.
[3]
 Lihat
al-Tafsir al-Muyassar
, hlm. 358.
[4]
 Lihat
 Tafsir Ibn Juzai
, 2/76.
[5]
 Lihat
Hasyiah al-‘Adawi ‘ala Kifayah al-Talib al-Rabbani
, 2/473.
[6]
 Lihat
Fatawa Nur ‘ala al-Darb
, 24/2.
[7]
 Riwayat al-Bukhari (54); Muslim (1907)
[8]
 Lihat
Ma‘lamah Zayid lil Qawaid al-Fiqhiyyah wa al-Usuliyyah
, 16/8.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#523 Basuh Tangan Selepas Makan

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum membasuh tangan selepas makan? Adakah ia disunatkan dan termasuk dalam perkara sunnah? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ لِمَنْ كَانَ يَرْجُو اللَّهَ وَالْيَوْمَ الْآخِرَ وَذَكَرَ اللَّهَ كَثِيرًا
Maksudnya:
 “
Demi sesungguhnya, adalah bagi kamu pada diri Rasulullah itu contoh ikutan yang baik, iaitu bagi orang yang sentiasa mengharapkan (keredaan) Allah dan (balasan baik) hari akhirat, serta ia pula menyebut dan mengingati Allah banyak-banyak (dalam masa susah dan senang)
.”
[1]
Ayat ini menunjukkan bahawa sesungguhnya telah ada bagi kamu semua (wahai orang-orang yang beriman) pada perkataan-perkataan Nabi SAW, perbuatan-perbuatannya, dan keadaan-keadaannya contoh teladan yang baik, agar kita semua dapat mengikutinya. Justeru, berpeganglah dengan sunnahnya kerana sesungguhnya ia dipegang dan diikuti oleh orang-orang yang mengharapkan keredhaan Allah dan balasan baik hari akhirat. Selain itu juga, perbanyakkanlah mengingati Allah dan memohon keampunan daripada-Nya, serta bersyukur kepada-Nya dalam setiap keadaan.
[2]
Membasuh tangan selepas makan
Pada asasnya,
para ulama telah bersepakat bahawa hukum membasuh kedua-dua tangan selepas makan adalah sunat
.
[3]
 Malah, ia termasuk dalam antara adab-adab makan.
[4]
 Hal ini adalah sebagaimana riwayat daripada Anas bin Malik, bahawa Rasulullah SAW bersabda:
من أحبَّ أن يُكَثِّرَ اللهُ خَيْرَ بَيْتِهِ فَلْيَتَوَضَّأْ إِذَا حَضَرَ غَدَاؤُهُ وَإِذَا رُفِعَ
Maksudnya:
 “
Sesiapa yang ingin Allah SWT memperbanyakkan kebaikan di dalam rumahnya, hendaklah dia berwuduk sekiranya makanannya telah dihidangkan (sebelum makan) dan selepas diangkat (selesai makan)
.”
[5]
Al-Sindi ketika mensyarahkan lafaz ‘berwuduk’ dalam hadith di atas, menyebutkan bahawa maknanya adalah membasuh kedua-dua tangannya.
[6]
 Begitu juga terdapat riwayat daripada Abu Hurairah R.A, bahawa Nabi SAW bersabda:
مَنْ نَامَ وَفِي يَدِهِ غَمَرٌ وَلَمْ يَغْسِلْهُ فَأَصَابَهُ شَيْءٌ، فَلَا يَلومَنَّ إِلَّا نَفْسَهُ
Maksudnya:
 “
Sesiapa yang tidur dan di tangannya masih terdapat kesan lemak daging yang tidak dibasuhnya. Lalu dia ditimpa sesuatu, maka janganlah dia mencela sesiapapun melainkan dirinya sendiri
.”
[7]
Terdapat juga riwayat lain daripada Aisyah R.Anha, bahawa Rasulullah SAW bersabda:
مَنْ بَاتَ وَفِي يَدِهِ رِيحُ غَمَرٍ فَأَصَابَهُ شَيْءٌ فَلَا يَلومَنَّ إِلَّا نَفْسَهُ
Maksudnya:
 “
Sesiapa yang bermalam (yakni tidur) dan di tangannya masih terdapat bau lemak daging, lalu dia ditimpa sesuatu. Maka, janganlah dia mencela sesiapapun melainkan dirinya sendiri
.”
[8]
Hadith ini menunjukkan bahawa menjaga kebersihan diri sepanjang hari — yakni pada siang hari — dan sebelum tidur adalah di antara perkara-perkara penting yang diberi perhatian oleh syariat Islam. Umumnya, sesiapa yang tidur dalam keadaan tangannya masih lagi terdapat kesan daripada lemak atau seumpamanya disebabkan oleh tidak membasuh tangan. lalu jika dia ditimpa sesuatu musibah seperti digigit haiwan kecil, diganggu jin atau seumpamanya kerana kesan makanan itu menarik haiwan-haiwan itu kepadanya. Ketika itu, janganlah dia menyalahkan sesiapapun kerana musibah itu adalah disebabkan oleh perbuatan dirinya sendiri iaitu tidak membasuh tangan.
Selain itu, menurut mazhab Maliki, membasuh tangan sebelum makan hukumnya bukanlah sunat melainkan terdapat kotoran padanya. Sekiranya kotoran tersebut adalah najis, maka dia wajib membasuhnya. Akan tetapi sekiranya kotoran tersebut bukan najis, maka sunat untuk dia membasuhnya.
[9]
 Oleh itu, kenyataan ini juga dapat difahami bahawa jika membasuh tangan sebelum makan berkait rapat dengan kotoran yang terdapat pada tangan itu sebelum makan, maka selepas makan adalah lebih-lebih lagi perlu kepada basuhan kerana sudah tentu tangan tersebut akan tercemar dengan makanan yang dipegang sekalipun bukan najis.
Walau bagaimanapun, sunnah membasuh tangan itu hanya diperolehi dengan membasuhnya dengan air. Malah, menurut Ibn Raslan, yang lebih baiknya adalah membasuhnya bersama sabun atau apa-apa bahan yang semakna dengannya.
[10]
Amalan membasuh tangan dari sudut kesihatan
Dari segi kesihatan, tangan adalah bahagian anggota badan yang paling kerap menyentuh pelbagai permukaan dan tempat yang mempunyai kuman. Membasuh tangan dapat mencegah penyakit dan menyebarkan jangkitan kepada orang lain kerana kelazimannya kita kerap menyentuh mata, hidung dan mulut tanpa sedar. Tangan yang tercemar akan memindahkan kuman ke saluran pernafasan melalui mata, hidung dan mulut. Kuman daripada tangan yang tidak dibasuh boleh berpindah ke objek yang disentuh seperti tombol pintu, telefon bimbit, duit dan juga semasa bersalaman. Justeru, membasuh tangan dengan sabun dan air dapat menyingkirkan kuman dan mencegah pelbagai penyakit. Oleh itu, Kemeterian Kesihatan Malaysia sering menasihatkan orang ramai kerap membasuh tangan mengguna air dan sabun sekurang-kurangnya 20 saat.
[11]
Menurut Dr. Ragesh, antara bakteria yang hadir di tapak tangan dan jari ialah
staphylococcus
 (yang boleh menyebabkan bisul dan nanah),
streptococci
 (sakit tekak),
bacillus
,
clostridim
,
Escherichia Coli
 atau
E Coli
 (yang boleh menyebabkan cirit-birit) serta juga virus Influenza A (yang menyebabkan selesema babi). Menurut beliau lagi, Membasuh tangan ialah kaedah terbaik untuk menghalang jangkitan dan seseorang itu mesti terus mengamalkan amalan membasuh tangan, sebab kuman biasanya menjangkiti beberapa hari sebelum seseorang itu berasa sakit.
[12]
Kesimpulannya
Berdasarkan kepada perbahasan di atas,
kami berpendapat bahawa membasuh tangan selepas makan adalah disunatkan dan termasuk dalam perkara sunnah.
Namun, terdapat sebahagian ulama berpendapat, sunnah membasuh tangan itu hanya diperolehi dengan membasuhnya dengan air, dan yang lebih baiknya adalah membasuhnya bersama sabun atau apa-apa bahan yang semakna dengannya sebagaimana disebut oleh Ibn Raslan.
Sekalipun begitu, bukanlah bermaksud seseorang itu boleh mengambil sambil lewa akan perkara ini. Hal ini kerana kotoran yang berada di tangan selepas makan, jika berupa sesuatu yang melekit, berlemak dan seumpamanya, boleh menyebabkan ia berpindah ke tempat lain yang disentuh lalu mengotorkan tempat yang disentuh tersebut, di samping menimbulkan ketidakselesaan kepada orang lain. Selain itu juga, amalan membasuh tangan ini adalah lebih dekat dengan agama Islam yang sentiasa menekankan penganutnya untuk sentiasa berada dalam keadaan suci dan bersih sepanjang masa. Hal ini adalah sebagaimana riwayat daripada Abu Malik al-Asy‘ari bahawa Rasulullah SAW pernah bersabda:
الطُّهُورُ شَطْرُ الإِيمَانِ
Maksudnya:

“Bersuci itu adalah sebahagian daripada ciri-ciri keimanan.”
[13]
Begitu juga amalan mambasuh tangan selepas makan juga, lebih-lebih lagi sebelum tidur dapat mengelakkan dirinya daripada ditimpa sesuatu musibah disebabkan oleh kesan makanan yang masih melekat pada tangannya seperti digigit haiwan berbisa, dihurung semut dan sebagainya. Sebagai penutup, kami akhiri dengan firman Allah SWT:
إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ
Maksudnya:
 “
SesungguhNya Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri.
”
[14]
Al-Syaukani menyatakan bahawa makna ayat di atas ialah Allah menyukai orang yang bertaubat daripada dosa-dosanya dan mensucikan diri daripada junub dan hadas.
[15]
 Dalam erti kata lain, Allah SWT menyukai para hamba-Nya yang banyak beristighfar dan bertaubat serta yang menyucikan diri dengan menjauhi segala perbuatan keji dan kotor.
[16]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Ahzab: 21
[2]
 Lihat
al-Tafsir al-Muyassar
, hlm. 420.
[3]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[4]
 Lihat
al-Najm al-Wahhab fi Syarh al-Minhaj
, 7/389;
al-Mughni
, 7/289;
al-Hawi al-Kabir
, 9/561.
[5]
 Riwayat Ibn Majah (3260)
[6]
 Lihat
Hasyiah al-Sindi ‘ala Sunan Ibn Majah
, 2/301.
[7]
 Riwayat Abu Daud (3852); Ahmad (7569); al-Tirmizi (1860)
[8]
 Riwayat al-Tirmizi (1859); al-Tabarani dalam
al-Mu‘jam al-Ausat
, 5/324.
[9]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[10]
 Lihat
al-Mausu‘ah al-Fiqhiyyah al-Kuwaitiyyah
, 6/120.
[11]
 Lihat
https://www.facebook.com/kementeriankesihatanmalaysia/photos/mengapa-perlu-kerap-membasuh-tanganmembasuh-tangan-terutama-sebelum-makan-atau-s/10157140736861237/
. Diakses pada 17 Februari 2022.
[12]
 Lihat
https://www.mstar.com.my/lain-lain/rencana/2010/01/07/ibu-kenapa-kita-perlu-basuh-tangan
. Diakses pada 17 Februari 2022.
[13]
 Riwayat Muslim (223)
[14]
 Surah al-Baqarah: 222
[15]
 Lihat
Zubdah al-Tafasir min Fath al-Qadir
 oleh al-Asyqar, hlm. 44.
[16]
 Lihat
Tafsir al-Muyassar
, hlm. 35.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#524 Memakan Belalang

[give_form id=”14962″]
Soalan:
Assalamualaikum w.b.t. Apakah hukum makan belalang? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor — atau sesuatu yang dilakukan secara fasik, iaitu binatang yang disembelih atas nama yang lain daripada Allah.’
”
[1]
Begitu juga firman Allah SWT:
يَسْأَلُونَكَ مَاذَا أُحِلَّ لَهُمْ ۖ قُلْ أُحِلَّ لَكُمُ الطَّيِّبَاتُ
Maksudnya:
 “
Mereka bertanya kepadamu (wahai Muhammad): ‘Apakah (makanan) yang dihalalkan bagi mereka?’ Bagi menjawabnya, katakanlah: ‘Dihalalkan bagi kamu (memakan) yang lazat-lazat serta baik.’
”
[2]
Ayat di atas menunjukkan secara umumnya Allah ‘Azza wa Jalla telah menghalalkan buat kita makanan yang baik-baik. Justeru, semua yang baik-baik itu adalah diharuskan untuk memakannya, manakala semua yang buruk dan jijik pula adalah diharamkan daripada memakannya. Penentuan sama ada makanan itu baik atau jijik — jika tiada nas mengenainya — adalah berdasarkan perasaan dan naluri orang Arab kerana al-Quran turun kepada mereka — yakni dalam bahasa mereka.
[3]

[give_form id=”14962″]
Definisi belalang dan habitatnya
Ringkasnya, belalang ialah serangga yang boleh melompat kira-kira sejauh 20 kali panjang badannya. Belalang sama ada bertanduk pendek, dengan sesungut pendek atau bertanduk panjang, dengan sesungut panjang. Badan belalang mempunyai tiga bahagian utama iaitu; (1) kepala, (2) toraks dan (3) abdomen. Kulit keras yang dikenali sebagai eksoskeleton menutupi badannya. Ia mempunyai lima mata. Mata majmuk yang besar, terdiri daripada beribu-ribu kanta tunggal, terletak di kedua-dua belah kepala. Dengan mata ini, ia boleh melihat ke depan, ke sisi dan ke belakang. Ia mempunyai enam kaki dan kebanyakannya mempunyai dua pasang sayap. Sesetengah spesies mempunyai sayap yang pendek dan tidak berguna, dan yang lain tidak bersayap langsung. Belalang hidup di kebanyakan bahagian di dunia kecuali dekat Kutub Utara dan Selatan. Banyak belalang hidup di padang dan padang rumput yang terdapat banyak daun untuk dimakan. Antara spesies belalang yang ada ialah belalang kunyit, belalang lubber, Katydid, belalang juta dan lain-lain.
[4]
Hukum memakan belalang
Pada asasnya, belalang adalah halal dimakan kerana terdapat nas yang menyebutkan mengenai kehalalannya. Di antaranya, riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
[5]
Begitu juga riwayat daripada Abu Ya‘fur R.A, beliau bertanya kepada Abdullah bin Aufa berkenaan belalang. Beliau menjawab:
غَزوتُ معَ رسولِ اللَّهِ ﷺ ستَّ، أو سبعَ غزواتٍ، فَكُنّا نأكلُهُ معَهُ
Maksudnya:
 “
Aku pernah pergi berperang bersama Rasulullah SAW sebanyak enam atau tujuh kali. Kami memakan belalang bersama Baginda
.”
[6]
Di samping itu, terdapat riwayat daripada Abu Hurairah R.A, yang menceritakan satu perjalanan Rasulullah SAW bersama para sahabat ketika mengerjakan haji dan umrah, dan mereka terserampak dengan sekelompok belalang, lalu mereka membunuhnya. Kemudian Baginda SAW bersabda:
كُلُوهُ فَإِنَّهُ مِنْ صَيْدِ الْبَحْرِ
Maksudnya:
 “
Makanlah ia, kerana ia sama jenisnya dengan binatang buruan di laut (dari segi kehalalan bangkainya).
”
[7]
Selain itu, Imam al-Nawawi menyebutkan bahawa belalang bangkainya adalah halal dimakan, tidak kira sama ada matinya itu bersebab atau ia mati dengan sendirinya. Demikianlah juga tidak disyaratkan untuk memotong kepalanya. Ini adalah pendapat ulama dalam kalangan mazhab Syafi‘i, Abu Hanifah, Ahmad dan majoriti daripada kalangan mereka.
[8]
 Malah, Ibn Battal menukilkan bahawa ulama-ulama dari Kufah berpendapat belalang halal untuk dimakan walau bagaimana cara pun ia mati, dan ia merupakan pendapat Imam al-Syafi‘i.
[9]
Kesimpulannya
Oleh itu, kami berpendapat bahawa belalang adalah halal dimakan berdasarkan nas yang sabit mengenai kehalalannya. Begitu juga belalang tidak berhajat kepada sembelihan bagi menghalalkannya kerana bangkainya dikira suci sebagaimana bangkai hidupan air.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-An‘am: 145
[2]
 Surah Ma’idah: 4
[3]
 Lihat
https://aliftaa.jo/Research.aspx?ResearchId=16#_edn18
.
[4]
 Lihat
Ensiklopedia Dunia
, (Terj. DBP), 3/392-396.
[5]
 Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[6]
 Riwayat Muslim (1952); Abu Daud (3812); al-Nasa’i (4357)
[7]
 Riwayat Ibn Majah (3222)
[8]
 Lihat
al-Majmu‘ Syarh al-Muhazzab
, 9/74.
[9]
 Lihat
Syarh Sahih al-Bukhari
, 5/402.


#525 Tidak Makruh Menyebut Nama Surah secara Terus (Direct)

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah betul tidak boleh menyebut nama surah secara terus seperti seseorang itu menyebutkan, “Surah al-Baqarah, Surah al-Nisa’, Surah Ali ‘Imran dan lain-lain.” Atau mesti menyebutnya secara tidak terus supaya tidak dihukumkan sebagai makruh seperti menyebut, “Surah yang disebutkan di dalamnya al-Baqarah (lembu betina), surah yang disebutkan di dalamnya al-Nisa’, surah yang disebutkan di dalamnya al-Ma’idah dan lain-lain.” Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّئِنِ اجْتَمَعَتِ الْإِنسُ وَالْجِنُّ عَلَىٰ أَن يَأْتُوا بِمِثْلِ هَٰذَا الْقُرْآنِ لَا يَأْتُونَ بِمِثْلِهِ وَلَوْ كَانَ بَعْضُهُمْ لِبَعْضٍ ظَهِيرًا
Maksudnya:
 “
Katakanlah (wahai Muhammad): ‘Sesungguhnya jika sekalian manusia dan jin berhimpun dengan tujuan hendak membuat dan mendatangkan sebanding dengan Al-Quran ini, mereka tidak akan dapat membuat dan mendatangkan yang sebanding dengannya, walaupun mereka bantu-membantu sesama sendiri.’
”
[1]
Syeikh al-Maraghi menjelaskan bahawa golongan kafir tidak akan mampu untuk mendatangkan sebuah kitab yang sama sepertimana yang diturunkan kepada rasul-Nya, iaitu yang sama dari sudut balaghah, kebaikan maknanya, kebijaksanaanya, hukum-hakam yang terkandung di dalamnya dan lain-lain.
[2]
Oleh kerana ia berkait dengan perkataan ‘surah’, maka adalah lebih baik jika kita melihat terlebih dahulu sedikit sebanyak pendapat para ulama mengenai definisi surah. Menurut Ibn Kathir, para ulama telah berbeza pendapat mengenai makna surah iaitu daripada kalimah apa ia diambil. Ada yang berpendapat ia diambil daripada kalimah “الإبانة” yakni jelas dan “الارتفاع” yakni tinggi. Maka, seolah-olah pembaca al-Quran akan berpindah dengannya — yakni surah-surah tersebut — dari satu kedudukan ke kedudukan yang lain. Ada pula yang berpendapat kerana kemuliaan dan ketinggiannya seperti “سور البلد” iaitu tembok tinggi di sekeliling negeri. Ada juga yang berpendapat ia dinamakan demikian kerana ia adalah potongan daripada al-Quran dan juzuk daripadanya.
Selain itu, ada juga yang berpendapat kerana kesempurnaannya — yakni lengkap dan menyeluruh. Hal ini kerana masyarakat Arab menamakan unta yang sempurna sebagai surah. Manakala Ibn Kathir sendiri pula berpendapat, ada kemungkinan ia adalah himpunan yang meliputi ayat-ayatnya sebagaimana dinamakan “سور البلد” kerana ia meliputi rumah-rumahnya dan kawasan-kawasannya di dalam negeri tersebut.
[3]
Larangan menyebut nama surah secara terus (
direct
)
Mengenai persoalan yang diajukan memang benar terdapat riwayat daripada al-A‘masy — sebagaimana dilaporkan oleh Imam al-Bukhari dalam sahihnya — beliau berkata:
سَمِعْتُ الحَجَّاجَ، يَقُولُ عَلَى المِنْبَرِ: السُّورَةُ الَّتِي تُذْكَرُ فِيهَا البَقَرَةُ، وَالسُّورَةُ الَّتِي يُذْكَرُ فِيهَا آلُ عِمْرَانَ، وَالسُّورَةُ الَّتِي يُذْكَرُ فِيهَا النِّسَاءُ. قَالَ: فَذَكَرْتُ ذَلِكَ لِإِبْرَاهِيمَ فَقَالَ: حَدَّثَنِي عَبْدُ الرَّحْمَنِ بْنُ يَزِيدَ أَنَّهُ كَانَ مَعَ ابْنِ مَسْعُودٍ رَضِيَ اللَّهُ عَنْهُ حِينَ رَمَى جَمْرَةَ العَقَبَةِ، فَاسْتَبْطَنَ الوَادِيَ حَتَّى إِذَا حَاذَى بِالشَّجَرَةِ اعْتَرَضَهَا، فَرَمَى بِسَبْعِ حَصَيَاتٍ يُكَبِّرُ مَعَ كُلِّ حَصَاةٍ ثُمَّ قَالَ: مِنْ هَا هُنَا وَالَّذِي لاَ إِلَهَ غَيْرُهُ قَامَ الَّذِي أُنْزِلَتْ عَلَيْهِ سُورَةُ البَقَرَةِ صَلَّى اللهُ عَلَيْهِ وَسَلَّمَ
Maksudnya:
 “
Aku mendengar al-Hajjaj berkata di atas mimbar: ‘Surah yang disebutkan di dalamnya al-Baqarah, surah yang disebutkan di dalamnya Ali ‘Imran, surah yang disebutkan di dalamnya al-Nisa’.’” Al-A‘masy berkata: “Lalu aku sebutkan hal yang demikian kepada Ibrahim, lalu dia berkata: ‘Abd al-Rahman bin Yazid menyampaikan kepadaku, bahawasanya dia bersama Ibn Mas‘ud R.A ketika beliau melontar Jamrah Aqabah. Lalu beliau menuruni lembah sehingga ketika posisinya sudah selari dengan sebuah pokok, beliau pun membelakanginya lalu melontarkan tujuh biji batu kerikil. Beliau bertakbir setiap kali (melontar) sebiji batu kerikil. Kemudian beliau berkata: ‘Dari sinilah, demi Dia yang tidak ada Tuhan melainkan-Nya, berdirinya orang yang diturunkan kepadanya surah al-Baqarah, (Baginda) SAW.’
”
[4]
Selain itu, terdapat riwayat lain daripada al-A‘masy yang datang dengan lafaz tambahan, yang lebih jelas menyebutkan mengenai larangan dalam perkara ini, iaitu:
سَمِعْتُ الْحَجَّاجَ، يَقُولُ: لَا تَقُولُوا سُورَةُ الْبَقَرَةِ، قُولُوا: السُّورَةُ الَّتِي تُذْكَرُ فِيهَا الْبَقَرَةُ، فَذَكَرْتُ ذَلِكَ لِإِبْرَاهِيمَ
Maksudnya:
 “
Aku mendengar al-Hajjaj bin Yusuf berkata: ‘Janganlah kamu menyebutkan Surah al-Baqarah, tetapi sebutlah surah yang disebutkan di dalamnya al-Baqarah.’ Lalu aku menyebutkan perkara tersebut kepada Ibrahim…
”
[5]
Berdasarkan riwayat-riwayat di atas, jelaslah bahawa terdapat sebahagian daripada ulama terdahulu dalam kalangan salaf yang berpendapat sedemikian. Perkara ini turut dinyatakan oleh Imam al-Nawawi dalam kitabnya bahawa terdapat sebahagian ulamna terdahulu yang berpendapat makruh hukumnya menyebut nama surah secara terus (
direct
) seperti menyebut, “Surah al-Baqarah, Surah Ali Imran,” dan seterusnya. Akan tetapi hendaklah menyebut, “Surah yang disebut di dalamnya al-Baqarah, surah yang disebut di dalamnya Ali ‘Imran, surah yang disbut di dalamnya al-Nisa’,” dan begitulah seterusnya.
Walau bagaimanapun, Imam al-Nawawi kemudiannya menyimpulkan bahawa pendapat yang sahih adalah diharuskan untuk menyebut nama surah secara terus (
direct
) dan tidak dihukumkan sebagai makruh. Justeru, seseorang itu boleh untuk menyebut nama-nama surah secara terus seperti surah al-Baqarah, surah Ali ‘Imran, surah al-Nisa’, surah al-Ma’idah dan begitulah seterusnya bagi baki surah-surah yang lain. Ini merupakan pendapat majoriti ulama dalam kalangan
salaf
 (ulama terdahulu) mahupun
khalaf
 (ulama terkemudian).
[6]
Jumhur ulama berpendapat sedemikian — yakni tidak makruh — berdasarkan kepada beberapa dalil. Di antaranya ialah riwayat daripada Abu Mas‘ud al-Badri R.A, bahawa Rasulullah SAW bersabda:
الآيَتانِ مِن آخِرِ سُورَةِ البَقَرَةِ، مَن قَرَأَهُما في لَيْلَةٍ كَفَتاهُ
Maksudnya:
 “
Sesiapa yang membaca dua ayat terakhir surah al-Baqarah pada sesuatu malam, maka kedua-dua ayat itu akan mencukupkan baginya (untuk kelebihan qiamullail pada malam itu)
.”
[7]
Begitulah juga, terdapat perkataan sahabat sendiri iaitu kata-kata Ibn Mas‘ud R.A sebagaimana dinyatakan dalam riwayat al-A‘masy yang sama seolah-olah sebagai isyarat bahawa tidak mengapa menyebutnya secara terus. Ibn Mas‘ud R.A berkata:
مِنْ هَا هُنَا وَالَّذِي لاَ إِلَهَ غَيْرُهُ قَامَ الَّذِي أُنْزِلَتْ عَلَيْهِ سُورَةُ البَقَرَةِ صَلَّى اللهُ عَلَيْهِ وَسَلَّمَ
Maksudnya:
 “
Dari sinilah, demi Dia yang tidak ada Tuhan melainkan-Nya, berdirinya orang yang diturunkan kepadanya surah al-Baqarah, (Baginda) SAW
.”
[8]
Tambahan lagi, Imam al-Bukhari juga telah meletakan satu bab dalam sahihnya iaitu “Bab sesiapa yang berpendapat tidak mengapa untuk menyebutkan surah al-Baqarah dan surah sekian dan sekian.”
[9]
 Al-Hafiz Ibn Hajar al-‘Asqalani mengulas perkara ini dengan menyatakan bahawa bab ini merupakan isyarat bagi menolak mereka yang berpendapat makruh hukumnya untuk menyebut nama surah sekian dan mereka yang berpendapat tidak boleh menyebut nama surah secara terus melainkan dengan menyebut, “Surah yang disebut di dalamnya sekian.” Malah, al-Qadhi ‘Iyad menyebutkan bahawa hadith Abu Mas‘ud R.A menjadi hujah yang menunjukkan keharusan untuk menyebut nama Surah  al-Baqarah dan seumpamanya — yakni secara terus.
[10]
Kesimpulannya
Justeru, berdasarkan kepada perbincangan di atas, kami berpendapat tidak mengapa dan tidak dihukumkan sebagai makruh untuk menyebut nama surah secara terus seperti surah al-Baqarah, surah Ali ‘Imran, surah al-Ma’idah dan begitulah seterusnya bagi baki-baki surah yang lain pendapat majoriti ulama dalam kalangan salaf mahupun khalaf. Lebih-lebih lagi terdapat banyak hadith dan pendapat salaf terutamanya dalam kalangan sahabat yang menunjukkan akan keharusan perkara tersebut — yakni menyebut nama surah secara terus.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Isra’: 88
[2]
 Lihat
Tafsir al-Maraghi
, 8/4024.
[3]
 Lihat
Tafsir al-Quran al-‘Azim
, 1/141-142.
[4]
 Riwayat al-Bukhari (1750)
[5]
 Riwayat al-Nasai’i dalam
al-Sunan al-Kubra
 (4065); Abu ‘Awanah dalam
mustakhraj
nya (3564); Muslim (1296)
[6]
 Lihat
al-Tibyan fi Adab Hamalah al-Quran
, hlm. 119;
al-Azkar
, hlm. 208.
[7]
 Riwayat al-Bukhari (4008); Muslim (807)
[8]
 Riwayat al-Bukhari (1750)
[9]
 Lihat
Sahih al-Bukhari
, 6/194.
[10]
 Lihat
Fath al-Bari
, 9/87.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#526 Khidmat Ibu Tumpang (Surrogate Motherhood)

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum penggunaan ibu tumpang bagi mendapatkan zuriat bagi pasangan yang mengalami masalah untuk mendapatkan zuriat? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “
Dan juga mereka (yang diredhai Allah itu ialah orang-orang) yang berdoa dengan berkata: ‘Wahai Tuhan kami, berilah kami beroleh daripada isteri-isteri dan zuriat keturunan kami, perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.’
”
[1]
Menurut Sayyid Qutb ketika menafsirkan ayat ini, itulah perasaan keimanan semula jadi yang mendalam, iaitu perasan ingin supaya bilangan orang yang berjalan kepad Allah sentiasa bertambah ramai terutama zuriat dan pasangan-pasangan hidup mereka, kerana golongan ini merupakan golongan di bawah tanggungjawab mereka yang paling dekat dan merupakan golongan amanah yang akan disoal kemudian hari, juga perasaan ingin agar seseorang Mukmin itu merasa bahawa dia adalah contoh teladan yang baik yang dapat diikuti oleh orang-orang yang cintakan Allah SWT. Ini bukanlah sikap mementingkan diri dan bukan pula berlagak angkuh kerana seluruh angkatan mereka berada di jalan menuju kepada Allah belaka.
[2]
Selain itu juga, tidak dapat dinafikan bahawa di antara maqasid — yakni tujuan — perkahwinan itu adalah untuk mendapatkan zuriat demi meneruskan kelangsungan ahli keluarga serta nasab keturunan. Kini, terdapat pelbagai cara moden bagi menghasilkan zuriat bagi pasangan yang tidak mampu untuk mendapatkan zuriat disebabkan beberapa faktor kesihatan dan lain-lain lagi.
Salah satu caranya adalah dengan menggunakan kaedah ibu tumpang (
surrogate motherhood
) yang mana kaedah ini dilakukan dengan mengambil sperma dan juga ovum pasangan terlibat yang disenyawakan di luar dan kemudiannya dipindahkan ke rahim perempuan yang lain. Selalunya akan ada bayaran yang dikenakan bagi proses ‘penyewaan’ rahim tersebut. Penyewaan rahim wanita merujuk kepada persetujuan di antara wanita yang bersetuju untuk menyewakan rahim bagi menghamilkan kandungan orang lain dan menyerahkan bayi yang dikandung kepada individu yang yang dijanjikan. Persetujuan ini biasanya disokong melalui satu kontrak perjanjian di antara ibu tumpang yang hamil sama ada secara sukarela atau dibayar dengan kadar tertentu dengan individu yang dijanjikan.
[3]
Hukum Menggunakan Khidmat Ibu Tumpang Bagi Mendapatkan Zuriat
Khidmat ibu tumpang ini adalah satu kaedah moden yang terhasil melalui kajian dan ia terbukti berkesan dalam menghasilkan zuriat. Namun, persoalan yang timbul, adakah ia benar-benar menepati kaedah syariah?
Berdasarkan kaedah ibu tumpang ini, terdapat beberapa gambaran bagaimana kaedah ini dilakukan. Ia diringkaskan seperti berikut:
Sperma dan ovum pasangan suami isteri disenyawakan di luar, kemudian dipindahkan ke rahim perempuan ajnabi yang lain.
Sperma dan ovum pasangan suami isteri disenyawakan di luar, kemudian dipindahkan ke rahim isteri lelaki yang lain (bagi yang berpoligami).
Sperma dan ovum diambil daripada lelaki dan perempuan yang berlainan, lalu disenyawakan di luar dan kemudiannya dipindahkan ke rahim perempuan ajnabi yang lain dan apabila telah selamat melahirkan anak, maka diserahkan kepada mereka yang menginginkan zuriat.
Sperma si suami disenyawakan dengan ovum perempuan ajnabi yang mana perempuan tersebut akan mengandungkan anak tersebut dan apabila selamat melahirkan anak itu, maka akan diserahkan anak itu kepada lelaki tersebut dan pasangannya. Manakala wang ganjaran pula akan diserahkan kepada perempuan ajnabi tersebut.
Ovum si isteri akan diambil bersama sperma daripada lelaki ajnabi dan kemudian dipindahkan ke dalam rahim perempuan ajnabi yang lain dan selepas melahirkan anak tersebut maka diserahkan kepada pasangan yang menginginkan anak tersebut beserta bayaran kepada ibu tumpang tersebut.
Jumhur ulama dalam kalangan
mu‘asirin
 (kontemporari) tidak membenarkan kelima-lima kaedah ini. Dalam erti kata lain, penggunaan kaedah ibu tumpang (
surrogate motherhood
) ini adalah haram bagi mendapatkan zuriat. Hal ini adalah sebagaimana yang telah diputuskan oleh Badan Fatwa Dunia seperti Majma‘ al-Fiqh al-Islami (Arab Saudi) dan Majma‘ al-Buhuth al-Islamiyyah (Mesir).
Majma’ al-Buhuth al-Islamiyyah melalui fatwanya yang telah dikeluarkan melalui Dar al-Ifta’ al-Misriyyah menyebutkan bahawa penyewaan rahim hukumnya adalah haram menurut syarak. Keputusan tersebut telah dikeluarkan pada 29 Mac 2001. Para ulama fiqh kontemporari juga sepakat mengenai keharamannya. Salah satu sebabnya adalah kerana tidak dapat dipastikan siapa ibu yang sebenarnya bagi bayi itu disebabkan terdapat pihak ketiga (pemilik rahim yang disewa). Sehingga timbul permasalahan tentang siapakah yang lebih berhak menjadi ibu bayi itu. Adakah wanita pemilik sel telur (ovum) yang darinya tercipta janin itu dan yang membawa seluruh sifat, atau wanita yang di dalam rahimnya seluruh proses perkembangan bayi itu berlaku sehingga menjadi janin yang sempurna? Adanya perselisihan dan perdebatan yang besar  seperti ini bertentangan dengan tujuan dan maksud syariat Islam yang meraikan kestabilan, ketenteraman dan menghilangkan pertikaian atau membatasinya kadar yang selayaknya.
Di antara dalil yang menunjukkan kepada pengharaman kaedah ini adalah sebagaimana firman Allah SWT:
وَالَّذِينَ هُمْ لِفُرُوجِهِمْ حَافِظُونَ (5) إِلَّا عَلَى أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ (6) فَمَنِ ابْتَغَى وَرَاءَ ذَلِكَ فَأُولَئِكَ هُمُ الْعَادُونَ
Maksudnya:
 “
Dan mereka yang menjaga kehormatannya (5), kecuali kepada isterinya atau hamba sahayanya maka sesungguhnya mereka tidak tercela (6). Kemudian, sesiapa yang mengingini selain dari yang demikian, maka merekalah orang-orang yang melampaui batas
.”
[4]
Justeru, tidak ada beza antara kewajipan menjaga kemaluan antara lelaki dan perempuan. Kewajipan menjaga kemaluan itu pula bersifat mutlak merangkumi penjagaannya daripada kemaluan orang lain — yakni yang tidak halal baginya. Begitulah juga penjagaannya daripada air mani orang lain yang tidak halal baginya.
Selain itu, terdapat kaedah menyebutkan:
الأَصْلُ فِي الأَبْضَاعِ التَحْرِيمُ، وَلَا يُبَاحُ مِنْهَا إِلَّا مَا نَصُّ عَلَيْهِ الشَّارِعُ
Maksudnya:
 “
Hukum asal bagi kemaluan adalah haram. Justeru, tidak dibolehkan apa-apa daripadanya (yakni tidak halal) melainkan terdapatnya nas yang menyebutkannya
.”
Manakala rahim pula merupakan sebahagian daripada kemaluan perempuan. Oleh itu, sebagaimana faraj perempuan tidak dihalalkan melainkan dengan akad syar‘i yang sah (yakni melalui perkahwinan yang sah), maka begitulah juga hukumnya pada rahim, tidak halal menggunakannya kepada selain daripada suaminya yang sah. Justeru, hukumnya kekal sebagaimana asalnya iaitu haram.
Tambahan lagi, penggunaan ibu tumpang juga boleh membawa kepada kecelaruan nasab, identiti dan juga keturunan. Bahkan lebih besar lagi boleh membawa kepada pergaduhan serta permusuhan jika masing-masing mendakwa anak itu adalah anaknya. Atas dasar ini, kami mengambil pendekatan untuk tidak membenarkannya dengan mengambil jalan
Sadd al-Zarai‘
 yakni menutup pintu kemudaratan yang lebih besar. Hal ini juga selari dengan kaedah yang menyebutkan:
دَرْءُ الـمَفَاسِدِ مُقَدَّمٌ عَلَى جَلْبِ الـمَصَالِحِ
Maksudnya:
 “
Menghindarkan kerosakan lebih didahulukan daripada mendatangkan kemaslahatan
.”
Kerosakan yang nyata daripada praktikal ibu tumpang adalah percampuran nasab. Percampuran nasab ini sangatlah mungkin terjadi, jika ibu tumpang melakukan hubungan badan dengan suaminya setelah penanaman embrio ke rahim ibu tumpang muncul kecelaruan apakah janin ini berasal daripada kehamilan semula jadi ataupun disebabkan oleh praktikal ibu tumpang. Kes ini pernah terjadi di Jerman, setelah melalui proses pemeriksaan doktor didapati bahawa hasil persenyawaan daripada sperma dan ovum yang ditanamkan ke rahim ibu tumpang tidak melekat di rahim, akan tetapi ibu tumpang telah hamil semula jadi daripada suaminya. Ibu tumpang tersebut tidak dapat membatalkan kontrak yang telah dilakukan kerana ia sudah menerima wang 8000 dollar. Dalam erti kata lain, ini bermakna ibu tumpang telah menjual anak kandungnya sendiri.
[5]
Badan fatwa tempatan juga turut mengeluarkan fatwa mengenai isu ini. Antara badan fatwa negeri di Malaysia yang mengharamkan penggunaan khidmat ibu tumpang ini adalah:
Mesyuarat Jawatankuasa Perundingan Hukum Syarak Negeri Pahang Kali Ke-2/2008 yang bersidang pada 11-12 Jun 2008 telah membincangkan mengenai Hukum Menggunakan Kaedah Ibu Tumpang (
Surrogate Motherhood
) untuk mendapatkan zuriat. Mesyuarat telah membuat keputusan seperti berikut:
Menggunakan kaedah khidmat ibu tumpang adalah haram walaupun sperma dan ovum atau selain daripada keduanya diambil daripada pasangan suami isteri yang sah kerana berlaku kekeliruan dari sudut nasab anak.
Sumbangan sperma, ovum, embrio, rahim, oleh pihak ketiga atau penggunaan lain-lain kaedah adalah haram di sisi syarak.
[6]
Muzakarah Jawatankuasa Fatwa Jabatan Mufti Kerajaan Negeri, Negeri Sembilan Bil. 2/2019 yang bersidang pada 28 Mac 2019 bersamaan 21 Rajab 1440H telah bersetuju memutuskan bahawa menggunakan kaedah khidmat ibu tumpang (
Surrogate Motherhood
) untuk mendapatkan zuriat adalah haram dalam Islam kerana:
Boleh menyebabkan kecelaruan dari segi nasab anak yang akan dilahirkan, walaupun sperma dan ovum adalah diambil daripada pasangan suami isteri yang sah.
Bagi kes perkahwinan poligami, menanam embrio kedalam rahim salah seorang isteri sebagai ibu tumpang sedangkan ovum diperolehi daripada isteri yang lain, misalnya embrio dihasilkan daripada percantuman sperma suami dengan isteri kedua tetapi ditumpangkan kepada isteri pertama, hukumnya haram berdasarkan kaedah “Sad al-Zari‘ah”.
[7]
Jawatankuasa Fatwa bagi Negeri Selangor telah mengeluarkan hukum bahawa penggunaan khidmat ibu tumpang adalah diharamkan. Ini dapat dilihat melalui keputusan tersebut yang menyebutkan bahawa menggunakan kaedah khidmat ibu tumpang untuk mendapatkan zuriat adalah diharamkan oleh Islam walaupun sperma dan ovum adalah diambil daripada pasangan suami isteri yang sah kerana ia akan menyebabkan berlakunya kekeliruan nasab anak yang akan dilahirkan.
[8]
Isu-isu berkaitan penyewaan rahim
[9]
Penyewaan rahim wanita mula menjadi isu selepas kelahiran Baby M pada tahun 1985 di Amerika Syarikat. Mary Beth Whitehead yang juga merupakan ibu biologi dan ibu tumpang kepada Melissa Stern (Baby M) telah menuntut hak penjagaan bayi ini. Mahkamah memutuskan hak penjagaan bayi tersebut diberikan kepada bapa biologi iaitu William Stern dan Elizabeth Stern atas dasar kepentingan bayi tersebut. Kes ini telah menimbulkan isu berkaitan kontrak yang telah dipersetujui antara kedua-dua pihak, etika mengamalkan penyewaan rahim wanita yang dilihat sebagai tindakan penjualan bayi, dan pemerdagangan reproduktif wanita.
Selain daripada itu, Kelahiran Baby Manji di India pada tahun 2008 pula adalah salah satu contoh kes yang melibatkan hak penjagaan dan hak kewarganegaraan.  Pasangan warganegara Jepun iaitu Ikufumi dan Yuki Yamada telah pergi ke negara India dan mengupah wanita warganegara tersebut iaitu Pritiben Mehta untuk menjadi ibu tumpang. Embrio yang terbentuk daripada sperma Ikufumi dan ovum penderma yang tidak diketahui identiti telah dimasukkan ke rahim Mehta. Walau bagaimanapun, pasangan Jepun tersebut telah bercerai sebelum ibu tumpang tersebut melahirkan kandungannya. Isu berkaitan kewarganegaraan berlaku apabila negara Jepun tidak dapat memberikan status kewarganegaraan kepada bayi ini kerana kelahirannya tidak diiktiraf secara perundangan oleh negara tersebut.  Pengangkatan juga tidak dapat dilakukan kerana negara India tidak membenarkan lelaki bujang membuat pengangkatan bayi perempuan.
Selain itu, amalan ini juga dipercayai boleh memberi kesan kepada ibu tumpang seperti mewujudkan kebimbangan ibu tumpang terhadap kesihatan kandungan, sokongan keluarga, masalah kewangan dan konflik pegangan agama.  Ikatan emosi dan psikologi ibu tumpang dengan bayi pula mewujudkan kebimbangan ibu bapa biologi terutamanya untuk penyerahan hak penjagaan bayi yang dilahirkan. Bayi yang dilahirkan oleh ibu tumpang juga mempunyai kecelaruan identiti dan diiktiraf sebagai anak tidak sah taraf. Dari sudut perundangan pula, kontrak yang dipersetujui oleh ibu tumpang dengan individu yang dijanjikan adalah dianggap sebagai penjualan manusia dan tidak sah disisi undang-undang, menyukarkan pemerolehan kewarganegaraan dan proses pengangkatan untuk bayi; terutamanya bayi yang dilahirkan di luar negara. Malah, penyewaan rahim wanita juga dianggap sebagai eksploitasi dan pemerdagangan manusia serta bercanggah dengan pegangan agama terutamanya agama Islam.
Kesimpulannya
Oleh yang demikian, melihat kepada isu ini, pengharaman bagi kaedah khidmat ibu tumpeng ini adalah bertitik tolak daripada maqasid syari‘ah iaitu prinsip
hifz al-Nasl
 — yakni menjaga nasab keturunan. Penggunaan kaedah ibu tumpang boleh menyebabkan berlakunya percampuran nasab yang mana boleh menimbulkan keraguan dan juga kecelaruan. Dengan membenarkan penggunaan khidmat ibu tumpang, sudah tentu akan membawa kepada kecelaruan nasab, identiti dan juga keturunan dan lebih besar lagi boleh membawa kepada pergaduhan serta permusuhan jika masing-masing mendakwa anak itu adalah anaknya.
Justeru,
kami dengan tegas mengatakan bahawa hukum menggunakan khidmat ibu tumpang adalah haram
. Sungguh, anak itu adalah rezeki yang Allah SWT kurniakan kepada siapa yang Dia kehendaki bahkan Allah SWT jugalah yang menahannya daripada dikurniakan kepada sesiapa juga yang dikehendaki. Mungkin ia sebagai ujian yang diberikan oleh Allah SWT kepada hambanya untuk melihat sejauh mana seseorang itu mampu untuk bersabar dan redha dengan ketentuan-Nya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Furqan: 74
[2]
 Lihat
Fi Zilal al-Quran
, 5/2581.
[3]
 Lihat Jurnal bertajuk:
Kepelbagaian Perspektif Dilema Dalam Sebuah Kes Ibu Tumpang: Isu Dan Cabaran
 oleh Mohamed Afiq Mohamed Fauzi, Fatimang Ladola, et. al,
https://www.researchgate.net/publication/348176384_Kepelbagaian_Perspektif_Dilema_Dalam_Sebuah_Kes_Ibu_Tumpang_Isu_Dan_Cabaran
. Diakses pada 17 Februari 2022.
[4]
 Surah al-Mukminun: 5-7
[5]
 Lihat Jurnal bertajuk:
Ibu Tumpang Menurut Sains dan Ulama Kontemporari
 oleh Khairina Gustia Usman & Normadiah Daud, Fakulti Pengajian Kontemporari Islam, Universiti Sultan Zainal Abidin (UniSZA).
[6]
 Lihat
http://e-smaf.islam.gov.my/e-smaf/index.php/main/mainv1/fatwa/pr/12126
. Diakses pada 17 Februari 2022.
[7]
 Lihat
https://muftins.gov.my/ufaqs/menggunakan-kaedah-khidmat-ibu-tumpang-surrogate-motherhood-untuk-mendapatkan-zuriat/
. Diakses pada 17 Februari 2022.
[8]
 Lihat
https://www.muftiselangor.gov.my/awam/fatwa/fatwa-terkini/193-hukum-menggunakan-kaedah-khidmat-ibu-tumpang-surrogate-motherhood-untuk-mendapatkan-zuriat
. Diakses pada 17 Februari 2022.
[9]
 Lihat Jurnal bertajuk:
Kepelbagaian Perspektif Dilema Dalam Sebuah Kes Ibu Tumpang: Isu Dan Cabaran
 oleh Mohamed Afiq Mohamed Fauzi, Fatimang Ladola, et. al,
https://www.researchgate.net/publication/348176384_Kepelbagaian_Perspektif_Dilema_Dalam_Sebuah_Kes_Ibu_Tumpang_Isu_Dan_Cabaran
. Diakses pada 17 Februari 2022.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#527 Menjawab Kiriman Salam

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum menjawab kiriman salam daripada seseorang kepada kita dan bagaimanakah cara untuk menjawabnya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَإِذَا حُيِّيتُم بِتَحِيَّةٍ فَحَيُّوا بِأَحْسَنَ مِنْهَا أَوْ رُدُّوهَا ۗ إِنَّ اللَّـهَ كَانَ عَلَىٰ كُلِّ شَيْءٍ حَسِيبًا
Maksudnya:
 “
Dan apabila kamu diberikan penghormatan dengan sesuatu ucapan hormat (seperti memberi salam), maka balaslah penghormatan itu dengan yang lebih baik daripadanya, atau balaslah dia (dengan cara yang sama). Sesungguhnya Allah sentiasa menghitung tiap-tiap sesuatu
.”
[1]
Di dalam mentafsirkan ayat di atas, Syeikh al-Sa‘di menyatakan dalam kitab tafsirnya bahawa ucapan salam merupakan lafaz yang diucapkan dan dijawab kepada seseorang untuk memuliakan dan mendoakan kebaikannya.
[2]
 Justeru, apabila seseorang daripada kalangan kita hendak memasuki sebuah rumah, tidak kira rumah tersebut berpenghuni ataupun tidak, maka berilah salam kepada sebahagian yang lain dengan lafaz “السَّلَامُ عَلَيْكُمْ وَرَحْمَةُ اللَّهِ وَبَرَكَاتُهُ” atau “السَّلَامُ عَلَيْنَا وَعَلَى عِبَادِ اللهِ الصَّالِحِينَ” sekiranya tiada seorang pun di dalam rumah tersebut. Ucapan salam ini telah disyariatkan oleh Allah SWT dan ia merupakan ucapan yang diberkati, yang menumbuhkan rasa kasih sayang dan cinta. Apatah lagi, ia disukai oleh orang yang mendengar.
[3]
 Malah, sebahagian ulama berpendapat bahawa hukum yang sama terpakai ketika memasuki masjid-masjid dan bukan semata-mata ketika memasuki rumah sahaja.
[4]
Amalan mengirim salam
Pada asasnya, amalan kirim mengirim salam ini telah dilakukan sejak dari zaman Nabi SAW lagi. Diceritakan bahawa Malaikat Jibril A.S juga pernah menitipkan salam melalui Nabi SAW kepada Aisyah R.Anha kerana Aisyah tidak dapat melihat Jibril. Beliau menceritakan bahawa Nabi SAW bersabda kepadanya:
يَا عَائِشَةُ هَذَا جِبْرِيلُ يَقْرَأُ عَلَيْكِ السَّلاَمَ، فَقُلْتُ: وَعَلَيْهِ السَّلاَمُ وَرَحْمَةُ اللَّهِ. وَهُوَ يَرَى مَا لاَ أَرَى
Maksudnya:

“Wahai Aisyah, ini Jibril. Dia mengucapkan salam kepadamu.” Lalu aku menjawab:
“وَعَلَيْهِ السَّلاَمُ وَرَحْمَةُ اللَّهِ”
 (Dan ke atasnya keselamatan dan rahmat Allah).” Nabi SAW melihat apa yang tidak aku lihat.”
[5]
Manakala dalam riwayat Imam Ahmad, Aisyah R.Anha menjawab salam tersebut dengan lafaz:
عَلَيْكَ وَعَلَيْهِ السَّلَامُ وَرَحْمَةُ اللهِ وَبَرَكَاتُهُ
Maksudnya:
 “
Salam sejahtera kembali buatmu dan buatnya, rahmat Allah dan keberkatan-Nya
.”
[6]
Selain itu, pernah seorang sahabat menyuruh anaknya untuk berjumpa Nabi SAW dan berpesan untuk menyampaikan salam kepada Baginda SAW. Dalam riwayat tersebut anaknya berkata:
فَأَتَيْتُهُ فَقُلْتُ إِنَّ أَبِى يُقْرِئُكَ السَّلاَمَ. فَقَالَ: عَلَيْكَ وَعَلَى أَبِيكَ السَّلاَمُ
Maksudnya:
 “
Aku pun datang menemui Baginda, lalu aku sampaikan: ‘Sesungguhnya bapaku menyampaikan salam kepadamu.’ Maka Baginda SAW menjawab: ‘Salam sejahtera kembali buatmu dan buat bapamu.’
”
[7]
Hadith di atas menunjukkan bahawa Rasulullah SAW juga menjawab kepada orang yang diutuskan membawa pesanan salam itu.
[8]
 Imam al-Nawawi menjelaskan lagi perkara ini dengan menyebutkan bahawa menjawab salam seperti ini hukumnya wajib segera. Demikian juga jika dia menerima kiriman salam melalui kertas (yakni surat) daripada orang yang berada di jauh, wajib ke atas dirinya untuk menjawab secara lisan dengan segera ketika dia membacanya.
[9]
Tambahan lagi, Imam al-Nawawi turut menyebutkan bahawa apabila seseorang memanggil dari arah belakang dinding atau seumpamanya dengan berkata,

“السَّلَامُ عَلَيْكَ يَا فُلَانُ” (Salam sejahtera ke atas kamu, wahai fulan) atau seseorang menulis surat dan memberi salam di dalamnya kepada penerima surat, atau seseorang mengutuskan seorang utusan dengan katanya, “Sampaikan salamku kepada fulan,” maka apabila sampai kepada orang tersebut surat, atau orang utusan, wajib ke atas orang tersebut menjawab salam dengan segera.
Begitu juga kita disunatkan untuk turut membalas salam kepada penyampai salam tersebut sebagaimana disebutkan oleh Imam al-Nawawi dengan mengucapkan lafaz salam, “وَعَلَيْكَ وَعَلَيْهِ السَّلَامُ وَرَحْمَةُ اللهِ وَبَرَكَاتُه” yang bermaksud “Ke atas kamu (utusan yang membawa salam) dan ke atasnya (orang yang mengirim salam) keselamatan, rahmat dan keberkatan daripada Allah jua.” Menurutnya lagi, dalam perkara ini terdapat hadith di dalam Sunan Abi Daud, tetapi sanadnya adalah lemah. Meskipun begitu, hadith-hadith mengenai fadhail amal boleh diamalkan sekalipun ia adalah lemah.
[10]
Oleh itu, jelas bahawa apabila seseorang datang dan menyebut bahawa seseorang menyampaikan salam kepada kita, maka wajib untuk kita menjawabnya dengan segera. Demikianlah juga kita turut disunatkan untuk membalas salam kepada penyampai salam tersebut sebagaimana yang telah dijelaskan oleh Imam al-Nawawi di atas.
Kesimpulannya
Berdasarkan kepada perbahasan di atas, kami berpendapat bahawa menjawab kiriman salam yang disampaikan adalah wajib. Dalam erti kata lain, tatkala sampai sahaja kiriman salam itu kepadanya sama ada melalui utusan yang menyampaikan atau kiriman surat atau sebagainya, maka wajib ke atasnya untuk menjawab salam itu secara lisan dengan segera.
Begitu juga disunatkan untuk turut menjawab salam kepada orang yang membawa pesanan salam tersebut dengan lafaz, “وَعَلَيْكَ وَعَلَيْهِ السَّلَامُ وَرَحْمَةُ اللهِ وَبَرَكَاتُه” (Ke atas kamu dan ke atasnya keselamatan, rahmat dan keberkatan daripada Allah jua). Hal ini kerana ucapan salam merupakan lafaz yang diucapkan dan dijawab kepada seseorang untuk memuliakan dan mendoakan kebaikannya. Lebih-lebih lagi, ia juga merupakan ucapan yang diberkati, yang menumbuhkan rasa kasih sayang dan cinta, serta disukai oleh orang yang mendengar.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Nisa’: 86
[2]
 Lihat
Tafsir al-Sa‘di,
 1/191.
[3]
 Lihat
al-Tafsir al-Muyassar
, hlm. 358.
[4]
 Lihat
 Tafsir Ibn Juzai
, 2/76.
[5]
 Riwayat al-Bukhari (3217); Muslim (2447)
[6]
 Riwayat Ahmad (24857)
[7]
 Riwayat Ahmad (23104); Abu Daud (2936) dan al-Baihaqi dalam
al-Sunan al-Kubra
 (13430)
[8]
 Lihat
‘Aun al-Ma’bud
, 14/97.
[9]
 Lihat
al-Minhaj Syarh Sahih Muslim
, 15/211.
[10]
 Lihat
al-Majmu‘ Syarh al-Muhazzab
, 4/594.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products